PILIH NAMA 'UNGKU ALTAMIS BARR' - JIHAN MUSE DEDAH WAJAH ANAK KEDUA

"Assalamualaikum.. izinkan saya memperkenalkan hero kedua kami sebagai Ungku Altamis Barr Ungku Hariz Faizal," demikianlah kapsyen pada posting yang dimuat naik oleh pengacara Jihan Muse dan suaminya pelakon Ungku Hariz di laman Instagram masing-masing.

Dalam posting tersebut, pasangan ini mendedahkan wajah serta nama anak kedua mereka yang diberi nama Ungku Altamis Barr, selepas tiga minggu dilahirkan.

Perkongsian itu mendapat pelbagai reaksi daripada rakan artis dan netizen yang meluahkan rasa syukur serta mengucapkan tahniah buat pasangan ini.

Pada 6 September lalu, Jihan, 39, yang mendirikan rumah tangga dengan Ungku Hariz pada 20 Mac 2016 itu selamat melahirkan anak kedua yang merupakan bayi lelaki di sebuah pusat perubatan swasta.

Untuk makluman, pasangan itu sebelum ini telah dikurniakan seorang cahaya mata lelaki iaitu Ungku Arsalan Haq yang kini berusia 4 tahun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIA TAMBAH ANAK - DIANA AMIR BELUM MAHU AKTIF BERLAKON

Semenjak mendapat anak, Diana Amir atau nama sebenarnya Nurdiyana Amir Hashim, 29, kurang dilihat berlakon. Kali terakhir Diana muncul di kaca TV adalah menerusi drama 'Cinta Ilahi' di TV3, Mac lalu.

Menurut Diana, bukan kerana tidak mendapat sebarang tawaran, tapi ia atas pilihan diri sendiri apatah lagi usia anak sulungnya, Khaulah Al Azwar baru mencecah tujuh bulan.

"Belum masanya lagi untuk saya kembali aktif. Memandangkan anak masih kecil, menyusu badan dan dijaga sendiri oleh saya, lebih baik tak terima sebarang tawaran dulu.

Klik gambar untuk size besar

"Saya tak nak menyusahkan produksi atau pelakon lain sekiranya dalam keadaan ini saya terbabit dalam sesuatu projek. Insya Allah, kalau anak sudah besar dan boleh dikawal, saya akan terima.

"Saya terima tawaran mengacara ini sebab jadual dan waktu penggambaran tak lama berbanding drama atau filem. Jadi apabila saya keluar bekerja, anak dijaga oleh ibu mentua," ujarnya dipetik sebagai berkata.

Ditanya berkenaan perancangan menambah anak, Diana berkata yang dia bersedia bila-bila masa.

Jelas Diana, dia dan juga suami tidak pernah merancang mengenai hal tersebut.

Sumber: myMetro

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIANUGERAH 'CELEBRITY ENTREPRENEUR OF THE YEAR' - ELFIRA RASA SYUKUR

"I know I'm still in pantang but I couldn't miss it! Thank you so much for selecting me to receive this award this year. I am earnestly grateful of the recognition and extremely honored to be receiving such an important award.

"Thank you SEBA Awards 2019," demikian tulis pelakon Elfira Loy yang meluahkan teruja apabila diaugerahkan 'Celebrity Entrepreneur Of The Year' menerusi SME Entrepreneurship Business Award 2019 (SEBA 2019).

Elfira yang berkongsi berita gembira tersebut menerusi laman Instagram miliknya itu menjelaskan walaupun masih dalam pantang namun dia bersyukur diberi pengiktirafan penting ini.

Walaupun masih berbaki lima hari untuk tamat pantang, netizen bagaimanapun memuji isteri kepada Muhamad Faris Khairol Anuar ini apabila tampil berseri dan cukup sopan menutup aurat. Untuk makluman, Elfira baru sahaja melahirkan anak lelaki, Muhamad Rayyan Khalaf pada 1 Oktober lalu.

Klik untuk gambar besar

www.myartis.com / Sumber & foto: Medai Hiburan & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERKAHWIN TAK MUDAH - MAS IDAYU FIKIR PERASAAN ANAK

"Agaknya mereka takut kerana menyangkakan saya seorang yang garang. Takkanlah saya pula yang terpaksa mengejar lelaki? Saya sebenarnya lebih suka lelaki berusia kerana mereka akan menjaga kita dengan baik, selain membuat saya berasa lebih selamat.

"Tetapi, apabila ada yang mendekati, biasanya lelaki itu lebih muda. Saya tidak mahu lelaki muda kerana biasanya, golongan itu hanya mahu mengikis duit kita," luah penyanyi dangdut popular, Mas Idayu berterus-terang selepas lebih sedekad menjalani hidup sebagai ibu tunggal.

Mengakui naluri untuk kembali menjadi isteri tidak pernah terhakis, namun entah mengapa, jelas penyanyi berusia 49 tahun itu, tiada lelaki yang berani mendekati, sama ada di negara ini mahupun di Indonesia.

Namun, katanya, tidak semudah itu untuk dia kembali membuka pintu hati terutama apabila memikirkan perasaan anak tunggalnya, Nur Dayini Ashiqah.

Klik untuk gambar besar

Penyanyi lagu Senggol-Senggolan Cubit-Cubitan itu berkata, anaknya tidak mengizinkan dia berkahwin lain kerana bimbang dirinya tidak lagi disayangi.

"Cakapnya itu membuatkan saya terpaksa berfikir panjang. Sebelum ini, apabila bekas suami berkahwin semula, dia menangis. Katanya, papa sudah tidak sayang dia lagi apabila berkahwin lain hingga saya terpaksa menasihatkannya supaya reda dengan jodoh bapanya.

"Saya pujuk dia dengan memberitahu, sekurang-kurangnya nanti, ada orang yang boleh menjaga papanya. Kalau begini gayanya, nampaknya sampai bila-bila saya akan terus menjanda," katanya bergurau yang sebelum ini bertemu jodoh dengan pelakon Aman Graseka pada 1997, namun berpisah sekitar 2006.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CIK B DAPAT HADIAH MERCEDES BENZ CLK

Amboiii... memang berutung sungguh menjadi anak kepada jutawan! Begitulah anak perempuan Datuk Seri Vida (DSV) yang lebih mesra dipanggil Cik B apabila menerima hadiah sebuah kereta mewah, Mercedez Benz CLK yang berharga setengah juta meskipun baru berusia 13 tahun.

Perkongsian yang dimuatnaik di laman Instagram milik usahawan tersebut menunjukkan Cik B mencuba kereta barunya itu.

Jelas Vida, anaknya menginginkan kereta Mustang sebagai hadiah hari jadi namun beliau memilih untuk memberi Mercedes dahulu.

Bagaimanapun tindakan Vida menghadiahkan kereta mewah kepada anaknya yang masih muda menimbulkan perbalahan di ruangan komen.

Klik untuk gambar besar

Ada yang menganggap Cik B terlalu muda untuk membawa kereta itu kerana tidak mempunyai lesen memandu.

Bukan itu sahaja, malah ada juga mendakwa sikap Vida itu hanya 'merosakkan' lagi anaknya dengan limpahan kemewahan pada usia muda.

Apapun, mungkin tidak lama lagi Cik B bakal memiliki lesen memandu, apalagi bila kereta sudah ada! Heh!

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZIZAN TAK PERNAH AJAK KAHWIN - EMMA MAEMBONG

Emma Maembong dan Zizan Razak akan kahwin tidak lama lagi!

Demikianlah gosip yang bertiup kencang mengenai hubungan dua sejoli ini yang sering dilanda kontroversi. Gosip bertambah hangat apabila pelakon Projek Memikat Suami itu yang berehat seketika daripada berlakon di anggap sebagai sibuk membuat persiapan kahwin.

Klik gambar untuk size besar

Dan seperti biasa, bila diajukan soalan tersebut pada Emma, dia menafikan akan menamatkan zaman bujangnya. Dakwa Emma, semua gosip itu adalah tidak benar kerana dia dan Zizan tidak pernah bercakap soal kahwin, apatah lagi menetapkan tarikh nikah.

"Memamg saya akui, ramai yang bercakap bahawa saya dan Zizan akan berkahwin dalam tahun ini atau tahun depan. Semua itu tak betul.

"Memang benar kami rapat dan memang benar kami bercinta, tapi setakat ini dia (Zizan) tidak pernah mengajak saya berbincang ke arah itu dan jauh sekali untuk membuat baju atau menetapkan tarikh perkahwinan kami. Tiada langsung.

"Tidak  ada sebarang kenyataan yang mengatakan kami akan berkahwin tetapi apa yang pasti kami memamg rapat ketika ini," ujarnya.

Bagaimanapun, dia mengakui pernah menerima hadiah patung Barbie ikan duyung daripada Zizan sebagai pemberian hari jadinya yang ke 22 baru-baru ini.

Tambah Emma, dia sedar hubungannya dengan Zizan telah berada pada fasa yang berbeza dan dia langsung tidak mahu berselindung lagi dengan peminat tentang keakrabannya dengan Zizan.

"Saya kenal Zizan sejak sebelum saya menjadi artis lagi. Itupun kerana kami berjiran di kampung dan kemudian barulah kami mula rapat.

"Bukannya dulu saya mahu menyorokkan hubungan kami, tapi dalam setiap perhubungan perlulah diberikan masa untuk mengenal hati budi masing-masing.

"Saya tak mahu sekiranya kami terlalu terbuka di awal perhubungan, takut nanti kalau tak jadi, pastinya saya juga yang malu.

"Seperti  anda semua dapat lihat, barulah sekarang kami bersikap terbuka selepas kami mengenali hati budi masing-masing," jelasnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


VICHA DEDAH SUDAH KAHWIN KALI KEDUA 3 TAHUN LALU DENGAN JEJAKA NIGERIA

"Betul, saya bukan janda lagi. Saya sudah berkahwin kali kedua tiga tahun lalu dan memiliki seorang anak lelaki, Michael Trevor Ayomide, yang sudah berusia dua tahun. Saya dan suami berkenalan sejak tahun 2015. Dia seorang mualaf dan sudah memeluk agama Islam. Saya minta maaf kerana tidak beritahu lebih awal, bukan berniat merahsiakan tetapi saya tak mahu nanti orang kata semua benda pun nak kecoh.

"Tetapi sekarang ini saya rasa sudah sampai masanya sebab ada yang bertanya tentang Johnson sebab selalu nampak kami bersama. Sebelum ini pun yang tahu je tahu. Saya harap dengan pendedahan ini tidak akan tercetus spekulasi sekaligus dapat mengelakkan fitnah," itulah kata pelawak dan pelakon Vicha yang mendedahkan dirinya sudah pun berkahwin tiga tahun lalu dengan seorang jejaka warganegara Nigeria, dikenali sebagai Johnson.

Tidak berniat untuk menyembunyikan, Vicha menjelaskan dia tidak mendedahkan mengenai perkahwinan keduanya itu kerana tidak mahu berkongsi hal peribadi, tambahan lagi pernah gagal dalam rumah tangga sebelum ini.

Klik untuk gambar besar

Bagaimanapun Vicha berasakan sekarang merupakan masa yang sesuai untuk berkongsi kepada umum terutama para peminat yang sering tertanya-tanya mengenai lelaki yang selalu ada bersamanya itu. Berkongsi mengenai suaminya itu, Vicha berkata Johnson seorang lelaki yang bertanggungjawab dan matang.

"Masa kami berkawan, saya sudah beritahu kepada dia yang saya tidak mahu dikecewakan lagi. Bukan mudah saya nak buka pintu hati saya. Saya pernah melalui pengalaman memeritkan sebelum ini. Tetapi dia meyakinkan saya yang dia tidak akan mengecewakan saya dan mempamerkan kesungguhan. Dia seorang pendiam berbeza dengan saya. Tapi dia ada sisi kelakar yang kadang-kadang punch-line dia tu saya pun tak terfikir!

"Dan selepas berkahwin, dia (suami) yang banyak bagi semangat kepada saya. Dulu masa mula-mula berniaga bakso dia tolong saya gentel bakso, memasak sampailah hantar sendiri kepada pelanggan. Bila bakso tak habis, setiap hari kami makan bakso! Bakso sup, goreng setiap hari. Alhamdulillah susah senang dia ada bersama saya. Saya bersyukur kepada Allah kerana memberikan rezeki kebahagiaan ini kepada saya," kongsinya lagi.

Vicha yang berkongsi kandungan video mengenai mengenai status dirinya itu di laman sosial YouTube memberitahu, sebelum mendirikan rumah tangga anak-anaknya dari Indonesia datang ke Malaysia dan bersetuju jika ibu mereka mahu berkahwin.

"Anak-anak tahu hubungan kami dan ketika mereka datang ke Malaysia, mereka beritahu saya kalau sudah suka kahwin sahaja. Alhamdulillah, setakat ini semuanya baik-baik sahaja dan anak-anak menerima bapa baru dan adik mereka. Tambah-tambah lagi selama lebih 10 tahun mereka tidak mendapat kasih sayang daripada seorang bapa. Mereka juga sangat rapat dengan Johnson, Alhamdulilah..." jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH" - NORYN AZIZ SELAMAT KEMBALI BERGELAR ISTERI

"Alhamdulillah," demikianlah kata juara Gegar Vaganza musim kelima (GV5), Noryn Aziz yang memberi jawapan ringkas saat diminta pengesahan mengenai khabar dimana dia dilaporkan selamat bernikah semalam.

Difahamkan, Noryn selamat disatukan dengan seorang usahawan, Shaik Rizal Shaik Sulaiman sebagai suami isteri dalam majlis tertutup yang diadakan Selasa malam.

Sebelumnya, lewat malam semalam, foto dirinya menggenakan busana pengantin dari rekaan Rizman Ruzaini dan disolek oleh jurusolek Sheila Mohamad di muat naik di akaun Sheila iaitu @sheila_mohamad.

Bersama dua keping foto yang dimuat naik, Sheila mengucapkan tahniah dan menuliskan kalimat pernikahan. Menerusi akaun rasmi pereka fesyen @rizmanruzaini, beliau turut memuat naik dua keping foto yang sama dengan menuliskan Noryn memakai busana dari koleksi pengantin Rizman Ruzaini.

Klik untuk gambar besar

Malah penata gaya Tym Fatimah menerusi Insta Storynya menuliskan terkejut saat dihubungi penyanyi itu pada sebelah pagi dan meminta dirinya membantu untuk majlis akad nikah yang bakal diadakan pada sebelah malam.

"Terkejut, tergempaq. Dia call pagi nak suruh siapkan dia nikah malam ini," tulis Tym Fatimah.

Noryn sebelum ini pernah bernikah dengan Datuk Raja Kamarul Bahrin Shah Raja Ahmad dan berpisah pada tahun 2018. Hasil pernikahan mereka, pasangan itu dikurniakan seorang anak lelaki, Raja Bariq Umar Shah.

www.myartis.com / Sumber & foto: Astro Gempak, Instagram @sheila_mohamad, @rizmanruzaini & @tymfatimah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - RAGAM ERRA FAZIRA & EMRAN DI ACARA SUKAN ALEESYA

Hadir... tapi tidak bergambar bersama!

Artikel terdahulu:

8 GAMBAR - ERRA & EMRAN SAMBUT BIRTHDAY ALEESYA BERSAMA..!!

Demikianlah ragam ibu-bapa kepada Engku Aleesya iaitu Erra Fazira dan Engku Emran yang hadir bagi menyokong anak mereka dalam acara sukan sekolah yang diadakan baru-baru ini.

"Panas lik-lik tapi kids bersungguh2 bersukan.. moms tumpang gembira n tumpang pose kat tepi ???? Alhamdulillah. Aleesya dapat silver medal. U Go Gurl," ujar Erra melalui IGnya.

Sementara Emran pula memberi kata-kata semangat buat Aleesya meskipun dapat pingat silver: "But ull always be my number one Sweetheart!"

Kesimpulannya, mungkin mereka tidak bergambar bersama kerana mahu mengelakkan gosip atau fitnah yang bukan-bukan. Tak gitu?

Foto: Erra & Emran IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DAKWAAN PUNYAI DUA ISTERI - CLIFF UMAR NAFI, TAMPIL JELASKAN

Muncul juara Gegar Vaganza musim ketujuh (GV7), Cliff Umar ketika ditemui pada sidang media GV7 akhir di Pusat Konvensyen Antarabangsa Putrajaya (PICC), Putrajaya, tampil menjelaskan dia tidak mempunyai dua orang isteri sebaliknya pernah berkahwin sebelum ini.

Bagaimanapun, Cliff berkata, hubungannya dengan bekas isteri sebelum ini tetap baik demi membesarkan tiga cahaya mata. Cliff menjelaskan perkara itu berikutan ramai yang keliru dengan status rumah tangganya. Ada yang beranggapan vokalis Projek Pistol ini mempunyai dua orang isteri.

"Isteri pertama memang ex-wife, tapi kami sangat rapat sampai hari ini kerana kami ada tiga anak bersama. Dan isteri baharu saya sangat okay dengan perkara ini, persahabatan yang terjalin antara kami sangat baik demi anak-anak," ujarnya.

Sebelum ini, Cliff yang membawa pulang hadiah berupa wang tunai RM100,000, pakej percutian dan penginapan berserta sebuah trofi itu menjawab tentang isu tidak sensitif berikutan terlepas cakap tentang pelitup muka 'irritating' (menganggu) ucapan kemenangannya. Cliff yang memohon maaf berhubung perkara itu turut mengakui ia berlaku secara tidak sengaja kerana terkejut selepas diumumkan pemenang GV.

Klik untuk gambar besar

www.myartis.com / Sumber & foto: mStar & Instagram Cliff Umar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAYINI TAK BOLEH TERIMA DIA DAH ADA ADIK..." - ISTERI AMAN GRASEKA TAK HALANG, TELEFON DIGODAM

"Saya suruh Aman supaya hubungi anaknya, tapi dia tak nak sebab kecil hati dan terkilan Dayini burukkan saya dan adiknya yang kini berusia setahun. Abang kata Dayini sepatutnya hormat dia sebagai bapa. Malah semasa neneknya meninggal pun mereka tak datang ziarah. Mungkin itu sebab Aman kecil hati.

"Saya pernah ajak keluar sekali tapi Dayini tak mahu. Lebih-lebih lagi selepas kami dah ada anak. Dayini tak boleh terima dia dah ada adik," demikian jelas isteri pelakon Aman Graseka, Reena Arina yang tampil menjelaskan perkara sebenar.

Reena berkata suaminya sudah lama tidak menghubungi anak hasil perkahwinan dengan penyanyi dangdut, Mas Idayu iaitu Nur Dayini kerana berkecil hati dengan tindakan anak gadisnya itu yang berburukkan ibu tirinya di laman Instagram.

Klik untuk gambar besar

Baru-baru ini hangat diperkatakan mengenai Mas Idayu yang meluahkan rasa kesal apabila anak perempuannya mendakwa ibu tirinya menghalang untuk berjumpa bapa kandungnya. Tampil menjelaskan dakwaan Aman menyekat nombor anaknya di WhatsApp, Reena berkata telefon bimbit suaminya rosak dipercayai digodam oleh pihak tidak bertanggungjawab.

"Abang tak block dia. Hari itu telefon abang kena hack, kami semua terkejut segala maklumat dalam telefon hilang termasuklah nombor telefon dan mesej. Ia macam kerja hacker yang cekap, semua hilang secara automatik dan terpaksalah apa-apa sahaja berkaitan kerja dan panggilan wartawan kena melalui nombor saya," katanya.

Gara-gara perbalahan ini, Reena berkata dia menerima kecaman daripada netizen yang memandang serong terhadapnya sebagai ibu tiri. Lebih memburukkan keadaan, ada pihak luar yang tidak dikenali cuba campur tangan dalam perbalahan yang berlaku itu.

"Aman tahu apa sahaja yang anak dia tulis tentang saya di Instagram... dia suruh saya bersabar, katanya tak apalah biar Tuhan sahaja balas. Saya juga kesal apabila ada seorang individu mengaku satu sekolah dengan saya dan burukkan saya di Instagram Dayini. Kalau betul kawan, dia takkan cerita buruk fasal saya. Aman tengah cari dia dan beritahu tak teragak nak buat laporan polis," ujarnya.

Untuk makluman, Aman mendirikan rumah tangga dengan model, Reena pada 2018, dan mereka dikurniakan cahaya mata lelaki, Aishymir Mateen Shah Aman Shah berusia setahun. Sebelum itu, Aman dan Mas Idayu mendirikan rumah tangga pada 1997, namun berpisah pada 2006. Mereka dikurniakan seorang cahaya mata perempuan iaitu Nur Dayini.

Terdahulu, Mas Idayu berang apabila namanya dikaitkan dengan perbalahan antara anaknya dengan Reena sehingga dia didakwa tidak pandai mendidik anak. Mas Idayu turut terkilan apabila mengetahui Aman bertindak menyekat nombor Nur Dayini di WhasApp serta tidak langsung menghubungi anaknya itu sejak mereka pulang dari umrah pada Februari lalu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PATAH TULANG RUSUK - FARID KAMIL SERIK BUAT AKSI 'STUNTMAN'

Bukan takut... tapi tak berbaloi dengan apa yang dilakukan. Tambah-tambah indusri perfileman Malaysia tidaklah begitu besar berbanding Hollywood atau negara lain yang memerlukan banyak aksi 'stuntman' yang mengerikan.

Mungkin itulah pendapat Farid Kamil yang kini mengurangkan  tawaran berlakon melibatkan aksi ngeri (stuntman) yang dilakukannya sendiri. Dia rasa agak insaf selepas beberapa kali mengalami kecederaan termasuk patah tulang rusuk.

"Lepas filem Anak Jantan ini saya banyak ambil filem-filem cinta yang tidak ada aksi, memang saya kurangkan untuk berlakon filem aksi kerana beberapa kali sudah tercedera.

Klik gambar untuk size besar

"Namun saya tidak letak limitasi pada watak aksi cuma saya hanya akan melakonkan aksi yang tidak begitu berisiko yang boleh mengakibatkan kecederaan," ujarnya dipetik sebagai berkata.

Untuk makluman, Farid mengalami patah tulang rusuk kiri ketika penggambaran filem tersebut pada tahun 2012, hingga mengakibatkannya sukar untuk bernafas.

"Ketika penggambaran itu saya sudah terlalu penat kerana bermula daripada 8 pagi hingga 4 pagi buat adegan pertarungan menjadikan saya tidak fokus.

"Saya rasa rusuk kiri sakit dan sukar untuk tarik nafas dan ketika itu juga saya ingin melangsungkan pernikahan dengan Diana Danielle (3 November 2012), saya makan pil tahan sakit dan keesokannya lepas majlis pernikahan itu saya tidak boleh bangun.

"Mereka bawa saya ke hospital untuk rawatan dan doktor mengesahkan tulang rusuk kiri saya patah," ujarnya ketika ditemui media selepas tayangan filem Anak Jantan di Cathay Cineplaxes, Damansara.

Dalam filem itu, hampir 90 peratus aksi ngeri dilakukan oleh Farid sendiri. Semuanya gara-gara dia kurang berpuas hati dengan lakonan pelakon lagak ngeri dari Thailand yang kurang berdedikasi.

"Saya buat hampir semua aksi lagak ngeri dalam filem Anak Jantan itu sendiri kerana tidak percaya melihat lakonan pelakon stunt dari Thailand.

"Dia hanya buat beberapa aksi berlari-lari yang pada saya tidak begitu mencabar tetapi memenatkan," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


12 GAMBAR - ANAK HAIZA SAMBUT BIRTHDAY YANG KE-4

Baru-baru ini, anak lelaki penyanyi Haiza Hanafi iaitu Nur Iman Shafi'e telah menyambut ulangtahun kelahirannya yang ke-4. Sambutan tersebut telah diadakan di Menara KL Restoran Berputar.

"9hb Sept 2012 Iman lahir. Penantian selama 5 tahun berakhir apabila Allah hadiahkan kami dengan hadirnya Iman. 9hb Sept 2016 Iman genap 4 tahun. Doa Bonda dan Abah agar Iman sentiasa jadi anak yang Soleh. Mentaati Maha Pencipta dan mentaati kedua orang tua. Moga dirimu sentiasa dibawah rahmat Allah wahai anakanda..," ujar Haiza di IGnya

Happy birthday kami ucapkan dan semoga Iman menjadi anak yang soleh dan berbakti kepada kedua ibu bapanya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 GAMBAR - GELAGAT LIYANA JASMAY & ANAKNYA DI AUSTRALIA

"Clear blue skies. Quality time with the family now," demikian kata Liyana Jasmay yang kini sedang bercuti bersama keluarga di Australia.

Menerusi laman Instagram Liyana, anaknya sulung Sofia Arissa bukan main pandai dia senyum dekat kamera bersama ibunya.

Jom tengok!

Foto: Liyana Jasmay IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHEILA MAMBO AKUI CUCI 'FACE MASK' UNTUK ULANG PAKAI: "BUKAN KEDEKUT, TAPI BERJIMAT"

Pelakon Sheila Mambo menerusi laman Instagram miliknya telah mengakui dirinya terpaksa mencuci semula pelitup muka (face mask) pakai buang yang sudah digunakan untuk dipakai berulang kali.

Menurut Sheila atau nama sebenarnya, Rusilawati Hasan, 57, dia bertindak sedemikian kerana memikirkan kos perbelanjaan untuk membeli pelitup muka yang perlu digunakan setiap hari.

"Faham-fahamlah, bukan murah mask, tapi seeloknya, kita basuh dengan sabun guna tapak tangan gosok manja-manja sahaja. Jemur dah boleh pakai. Tapi saya hanya buat sekali sahaja, lepas tu saya buang guna yang baru.

"Siapa macam saya? Bukan kedekut, tapi berjimat. Cuba uji lepas basuh dah kering, letak air. Kalau tak tembus air, masih elok diguna pakai," katanya menerusi satu entri yang dimuat naiknya.

Klik untuk gambar besar

Dalam hantaran tersebut, Sheila turut memuat naik cara-cara membasuh pelitup muka pakai buang yang sering dilakukannya walaupun sepatutnya ia tidak boleh diulang guna. Jelas Shiela lagi, dia mengakui, hal tersebut bertentangan dengan saranan yang dikeluarkan pihak berwajib.

"Ada pihak KKM (Kementerian Kesihatan Malaysia) saran guna mask paling lama dua jam dan boleh buang, atau setelah dibuka sewaktu makan dan pakai sekejap dah boleh buang, jangan pakai lagi.

"Saya kalau guna sekejap kurang dari dua jam atau hanya waktu tidak melibatkan bertemu atau bertembung dengan orang ramai, saya akan jemur selepas pakai. Saya guna hanya dua kali sahaja, lepas tu saya basuh dan keringkan kalau masih elok tidak keluar bulu-bulu kapas," jelasnya.

Begitupun, perkongsiannya itu kemudian menerima pelbagai respons dalam kalangan netizen. Ada menasihatinya untuk tidak mengulang pakai pelitup muka pakai buang demi jaminan keselamatan kesihatan diri: "Maaf, tak boleh pakai balik, harus dibuang. - "Salah ni," komen sebahagian netizen.

Bagaimanapun, ada juga pengikutnya yang turut melakukan tindakan yang sama: "Kalau saya basuh tonyoh lagi jadi buruk. Jadi saya basuh dengan air panas sahaja pastu keringkan, pakai balik selagi elok," komen salah seorang warganet.

Mengikut garis panduan sebenar KKM, pelitup muka pakai buang disarankan pemakaian tidak melebihi lapan jam. Sebelum ini, Sheila yang pernah menerima rumah Program Perumahan Rakyat menasihati orang ramai untuk tidak terus melabel golongan artis sebagai golongan yang hidup mewah.

www.myartis.com / Sumber & foto: Astro Gempak, Rotikaya & Instagram Sheila Mambo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSEFAHAMAN ANTARA TV ALHIJRAH DAN PERSATUAN ANIMASI MALAYSIA (ANIMAS)

TV AlHijrah mengukuhkan lagi kedudukan sebagai stesen penyiar berorinetasikan gaya hidup Islam utama di Malaysia melalui pemetraian perjanjian persefahaman (MoU) dengan Persatuan Animasi Malaysia (ANIMAS).

Kerjasama ini menyaksikan pembentukan dan pembangunan semula ekosistem animasi negara yang bukan sahaja memberi faedah kepada kedua-dua pihak malahan ianya akan memanfaatkan penonton Malaysia serta penggiat industri kreatif di Malaysia.

Acara menandatangani Memorandum Persefahaman (MoU) ini diadakan di TV AlHijrah, Jalan Perdana, Kuala Lumpur baru-baru ini. Memorandum Persefahaman (MoU) ini disempurnakan oleh Ketua Pegawai Eksekutif TV AlHijrah Namanzee Harris dan Presiden Persatuan Animasi Malaysia Amir Hamzah Hashim.

"TV AlHijrah tidak mahu hanya menumpu kepada kandungan dewasa sahaja walaupun secara statistiknya lebih enam puluh peratus daripada penonton stesen ini adalah mereka yang berumur lingkungan 30-55 tahun," kata Ketua Pegawai Eksekutif TV AlHijrah, Namanzee Harris.

"Kita harus bersikap adil dan terbuka kerana secara dasarnya penyiaran negara memerlukan kandungan rancangan yang tidak tertumpu kepada hiburan sahaja. Kita pelrukan juga siaran pendidikan yang membawa penonton ke arah kebaikan.

"Kami meletakkan sepenuh kepercayaan ke atas kepakaran dan pengalaman ANIMAS untuk melaksanakan proses “pitching” bagi mendapatkan senarai pendek karyawan
animasi yang difikirkan mampu untuk menerbitkan rancangan animasi yang mempunyai ruh dan DNA TV AlHijrah," tambahnya.

Klik untuk gambar besar

Menurut beliau, perjanjian persefahaman ini juga adalah bukti komitmen serta tanggungjawab TV AlHijrah dalam membantu para karyawan yang terkesan dengan pandemic covid-19.

"Kita tawarkan penerbitan jangka pendek kepada syarikat-syarikat penerbitan animasi tempatan melalui slot siaran program animasi yang disediakan. Secara tidak langsung ini adalah usaha TV AlHijrah untuk merancakkan kembali sektor ekonomi melibatkan kandungan animasi dan kreatif tempatan sekaligus membantu menjana semula peluang pekerjaan.

"Saya menyeru rakan-rakan korporat untuk sama-sama membantu industri animasi negara demi melahirkan generasi penonton muda yang mendapat manfaat ilmu menerusi rancangan animasi santai namun berimpak tinggi. Stesen kami terbuka untuk sebarang bentuk kerjasama yang memanfaatkan ummah," ujarnya lagi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERCINTA SELEPAS PUTUS - KAMAL DAKWA ZAHIRAH TIKAM BELAKANG

"Namun, saya tahu Emma masih marahkan saya. Jadi, biarlah saya memberinya ruang. Saya bersyukur Emma sekarang sudah mula menunjukkan perubahan dan tidak lagi dingin terhadap saya seperti sebelum ini.

"Sebelum ini, saya, Emma, Zahirah dan Zul Ariffin sudah bertemu. Kami sudah mencapai kata sepakat dan tidak akan ada isu berbangkit lagi.

"Seperti yang dinyatakan sebelum ini, saya sudah memohon maaf kepada semua pihak," kata pelakon Kamal Adli yang mendedahkan hubungannya dengan aktres Emma Maembong kembali pulih.

Untuk makluman, Emma ada memberitahu bahawa keputusannya sebelum ini yang mengatakan dirinya sudah putus dengan Kamal dibuat ketika sedang marah dan sakit hati.

Terdahulu, Zahirah ada membuat kenyataan dengan meletakkan sepenuhnya kesalahan terhadap Kamal yang bersikap tidak jujur dengan mengaitkan namanya.

Klik untuk gambar besar

Bagaimanapun Kamal menafikan dakwaan itu tetapi terkilan dengan tindakan Zahirah yang seolah mengeruhkan lagi hubungannya dengan Emma.

"Apabila memberikan kenyataan kepada media, saya sudah menegaskan awal-awal lagi bahawa jangan kaitkan nama Zahirah kerana semuanya salah saya.

"Apa yang penting bagi saya masalah dapat diselesaikan dan saya sendiri mahu menyelamatkan hubungan dengan Emma.

"Kami memang tidak curang dengan pasangan masing-masing. Malah, hubungan dia dengan Zul juga tiada masalah.

"Mengapa dia tidak cuba membantu dan melakukan perkara sama seperti yang saya lakukan terhadap hubungan dia dengan Zul," ujarnya.

Dalam pada itu, Kamal berkata, kontroversi percintaannya dengan Emma menjadi parah disebabkan Zahirah cuba menikam dari belakang sedangkan perkara itu sudah diselesaikan secara baik sebelum ia dilaporkan media.

Jelas Kamal, dia sudah menjelaskan situasi sebenar kepada Emma dan teman lelaki Zahirah iaitu Zul Ariffin menerusi tiga pertemuan sebelum ini malah meminta maaf kepada aktor itu sekiranya wujud salah faham.

"Saya keluar bersamanya (Zahirah) bersama dua lagi rakan kami. Ia merupakan kesalahan saya dan saya sudah terangkan kepada Emma dan Zul.

"Tetapi yang peliknya ketika pertemuan kali ketiga dengan kehadiran Emma dan Zul, dia tiba-tiba memutar belit kenyataan sehingga saya sendiri terkejut.

"Anda bayangkanlah bagaimana Emma tak marah dan mula berprasangka buruk terhadap saya? Dari situ hubungan kami bermasalah dan sehinggalah Emma keluarkan kenyataan tentang hubungan kami," jelasnya.

Pada masa sama, Kamal tidak menyalahkan Emma yang mengatakan hubungan mereka telah putus kerana aktres itu berada dalam keadaan marah.

"Secara terbuka saya ingin meminta maaf sekali lagi kepada Emma, harap orang luar jangan salahkannya. Dia adalah teman wanita saya dan dia ada hak untuk rasa apa yang dia rasa (berhubung kontroversi).

"Perempuan mana yang tak naik angin apabila orang dakwa teman lelakinya terhegeh-hegeh dengan perempuan lain dan tidak dilayan pula," tuturnya.

Sementara itu, Kamal berkata yang isu tersebut menggangu perhatian dia terhadap pertandingan akhir Super Spontan Superstar ditambah dengan kejadian motosikal berkuasa tinggi miliknya dikebas orang.

"Sudah jatuh ditimpa tangga orang kata. Memang semangat saya hilang sehinggakan tumpuan terganggu. Tetapi Alhamdulillah, sesuatu musibah itu pada akhirnya diganti dengan kemanisan dan kemenangan.

"Ini sedikit sebanyak mengubat kedukaan saya walaupun tidak pernah menjangkakannya," ujar Kamal yang memenangi wang tunai RM100,000 berserta trofi selepas menjadi juara program Super Spontan Superstar 2017.

www.myartis.com / Sumber: Harian Metro & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JARANG POST SEKSI - ZIZI TERSENTUH TEGURAN IBU: "SAYA BERUBAH PERLAHAN-LAHAN"

Semua sedia maklum mengenai penyanyi Zizi Kirana yang sering kali berkongsi gambar-gambar seksinya di laman Instagram sehingga ia menerima kecaman daripada netizen. Terkini, sejak akhir-akhir ini Zizi dilihat jarang memuat naik gambar-gambar sedemikian.

Ini kerana kata Zizi, dia mula menjaga penampilan dengan tidak memakai pakaian yang mendedahkan bentuk badan selepas ditegur ibunya. Tersentuh dengan teguran itu, Zizi berkata dia mula berazam untuk berubah ke arah yang lebih baik.

"Saya dapat nasihat dan teguran daripada mummy, sebab sehingga umur saya 35 tahun dia tak pernah bagi nasihat yang panjang-panjang melalui mesej.

"Bila mummy mesej macam tu, saya pun terfikirlah selama ni saya kecewakan dia ke? Saya nangis semasa baca mesej macam tu. Jadi saya janji kat mummy takkan pakai seksi-seksi lagi... saya berubah perlahan-lahan," kata penyanyi lagu 'Eh' itu.

Klik untuk gambar besar

www.myartis.com / Sumber & foto: mStar & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 9 TAHUN TANGGUNG RINDU - TOM GV9 BERSYUKUR DAPAT BERTEMU ANAK SULUNG, KEKOK SEDIKIT SEBAB DAH REMAJA

"Syukur bekas suami, isterinya serta keluarga bekas mentua memberi izin untuk saya berjumpa Adam. Sebelum ini hubungan kami bermasalah dan memang tidak dapat bertemu anak.

"Mestilah saya sangat gembira. Sudah lama pendam rindu dan akhirnya kami bertemu. Tapi agak kekok sedikit sebab anak saya dah remaja. Saya pun tak tahu macam mana nak layan anak pada umur begitu."

Demikian tutur bekas peserta Gegar Vaganza musim kesembilan (GV9), penyanyi Tom dimana dia akhirnya dapat bertemu dengan anak lelaki sulungnya iaitu Adam yang kini sudah berusia 14 tahun, selepas hampir sembilan tahun terpisah dan menanggung rindu.

Tom atau nama sebenanya Raja Farah Afzal Raja Ikram, 36, yang meluahkan rasa syukur keluarga bekas suami membenarkan mereka bertemu itu memberitahu dia sedikit kekok apabila bertentang mata dengan Adam selepas sekian lama.

Klik untuk gambar besar

Tambah Tom, dia sempat berjumpa anak sulungnya itu beberapa kali ketika dia membuat persembahan di Johor Bharu sepanjang bulan Disember ini.

Jelasnya lagi, dia mula berhubung dengan Adam melalui pesanan mesej di WhatsApp sejak awal pembabitan dalam GV9 baru-baru ini. Tom juga berharap dia dapat membawa Adam untuk tinggal bersama dua lagi anaknya di Kuala Lumpur suatu hari nanti.

"Saya sudah lama ada nombor telefonnya namun dia tidak pernah balas mesej. Hanya bluetick sahaja. Kemudian pada hari pengenalan peserta GV9 dia mesej ucap good luck dan beritahu akan menonton persembahan saya.

"Walaupun saya selalu hantar mesej namun dia lambat balas. Malah nak minta video call pun dia malu. Pernah sekali dia hantar voice note, saya terkejut mendengar suara seperti lelaki dewasa. Semoga kami dapat berjumpa lagi dan mungkin selepas ini dia boleh ikut saya tinggal di KL," ujarnya.

Tom sebelum itu berkongsi beberapa gambar pertemuan bersama Adam di laman Instagram miliknya. Dia bagaimanapun menutup wajah anaknya itu kerana mahu menjaga privasi selain enggan orang ramai mengaitkan Adam dengan kisah cintanya dengan penyanyi Fuad Rahman.

"Sekarang ini orang sibuk bercerita tentang saya, jadi tak mahulah Adam terkait sama. Sebab itu saya tak mahu kongsikan wajahnya. Adam bagaimanapun menerima baik saya dan anak-anak yang lain. Dia juga selesa bersama Fuad," jelasnya.

Untuk makluman, Tom pertama kali mendirikan rumah tangga pada usia 21 tahun dan sejak itu dia sudah berkahwin dengan tiga orang lelaki dalam tempoh lapan tahun.

Hasil daripada kesemua perkahwinan tersebut, Tom memiliki tiga orang cahaya mata, namun hanya dua orang anak hasil perkahwinan ketiga sahaja di bawah jagaannya. Difahamkan, Adam merupakan anak hasil perkahwinan dengan suami pertama.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI PERJALANAN SUKAR DALAM HIDUP SAYA" - CAPRICE TERUSKAN MISI SEORANG DIRI

"Baru habis packing, saya nak beritahu bahawa saya akan teruskan misi seorang diri. Semua orang sudah pulang ke Malaysia tapi saya memilih untuk lengkapkan misi, InsyaAllah. Ini adalah antara perjalanan yang sukar dalam hidup saya, selama kita berjuang, berjihad dan beribadah.

"Tapi saya benar-benar percaya tentang hikmah, saya percaya ada alasan terhadap semua yang berlaku. Saya nak ucapkan terima kasih kepada Rumah Pahang di Cairo untuk selama tiga minggu ini. Saya amat hargai dan insyaAllah satu hari nanti saya akan buktikan my point, I will see you when I see you Malaysia.

"Sekali lagi saya minta maaf kepada siapa sahaja yang saya lukakan, kecewakan... saya minta maaf. InsyaAllah saya akan banggakan kalian, demi ummah, demi Malaysia," kata penyanyi rap Caprice menerusi beberapa klip video di Instastory pada pagi Selasa.

Genggam bara api biar sampai jadi arang! Mungkin itu menjadi prinsip pegangan Caprice untuk meneruskan misi kemanusiaan ke Gaza, Palestin yang masih belum sempurna.

Pada pagi Hari Raya Aidiladha, Caprice atau nama sebenarnya Ariz Ramli, 33, memberi gambaran bahawa dia berkemungkinan tidak akan pulang ke tanah air dalam masa terdekat. Bagaimanapun dia tidak menyatakan lokasi yang bakal ditujunya nanti.

Pada Isnin, Caprice tampil memohon maaf kepada beberapa pihak termasuk pendakwah popular, Ebit Lew kerana beberapa tindakannya sebelum ini yang dibuat mengikut emosi.

Mengulas lanjut tentang keputusannya untuk tidak terus pulang ke Malaysia, Caprice yang kini berada di Cairo, Mesir berkata dia percaya setiap yang berlaku mempunyai hikmah tertentu. Tambah Caprice, dia juga yakin satu hari nanti orang ramai akan faham tentang isu yang cuba disampaikan pada ketika ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS KEJAYAAN FILEM 'MUNAFIK' - SYAMSUL YUSOF BAKAL HASILKAN 'MUNAFIK 2'

Datuk Yusof Haslam memaklumkan bahawa anaknya, Syamsul Yusof akan menghasilkan 'Munafik 2' selepas kejayaan filem seram pecah panggung, 'Munafik' yang telah berjaya mendapat kutipan sehingga RM18 juta sepanjang tempoh penayangannya.

Difahamkan, 'Munafik 2' akan memulakan penggambaran pada hujung tahun ini.

"Alhamdulillah, selepas sambutan luar biasa ke atas filem Munafik, Syamsul kini menyatakan hasratnya untuk menghasilkan filem Munafik 2 pula. Penggambaran filem itu pula akan bermula pada hujung tahun ini.

"Disebabkan itu, kami melanjutkan seminggu lagi tempoh tayangan yang sepatutnya tamat pada minggu ini. Sementara di Malaysia dan Brunei, tayangan Munafik akan berakhir pada minggu ini," ujar Datuk Yusof dipetik sebagai berkata.

Untuk pengetahuan semua, filem 'Munafik' yang menelan belanja RM1.6 juta itu adalah filem yang ke-9 Syamsul Yusof dan merupakan filem seram keduanya selepas 'Khurafat' pada tahun 2011.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR SANA SINI - RASHID SALLEH, WANITA DAN ULAR

Fuhhh... seksi habis Rashid Salleh apabila menjalani sesi forografi dengan seorang wanita dan seekor ular sawa. Bayangkan, tubuh Rashid dibelit oleh ular tersebut dan kemudiann dibelit pula oleh wanita bernama Sofea Shariffah Louisse.

Dalam hal ini, pastinya ramai yang tidak menyangka Rashid sangat berani beraksi sedemikian untuk sebuah sesi fotografi. Namun, mungkin ada sesuatu yang menarik dalam sesi foto tersebut yang mampu mengangkat lagi nama Rashid sebagai artis 'berwajah Cina' kegemaran ramai.

Apa lagi... jom layannzzz!

Klik untuk imej besar...


"TIDAK MAHU KEHILANGAN IBU SAYA.. YA ALLAH AMPUNILAH DOSAKU, IBUKU" - NING BAIZURA

Penyanyi Ning Baizura menerusi laman Instagram miliknya telah memuatnaik dua entri IGTV yang berkaitan dengan ibunya, Satillah Abdullah yang dikatakan sedang bertarung menentang serangan asma. Dalam video yang dikongsikan itu, Ning kelihatan benar-benar sedih dan sangat beremosi.

"Minggu lepas dan minggu ini, terus terang saya akui saya telah melalui perjalanan emosi yang gila sangat. Sahabat saya, ibu saya telah jatuh sakit. Dan saya pula harus bersikap positif, bagi semangat yang sangat kuat untuk diri saya dan keluarga saya sendiri. Alhamdulillah," tulis Ning.

Tambah Ning, berdoa, Berzikir dan menyanyi membantunya melalui saat-saat yang beremosi yang dilaluinya sekarang: "Lagu ini khususnya untuk saat ini dan ketika saya merakamkannya, beberapa malam yang lalu adalah ketika semua orang sedang tidur saya tidak dapat menjerit dengan kuat, atau mengejutkan keluarga saya, tetapi saya mahu emosi saya diluahkan didalam nyanyian lagu ini.

"Sumpah lillah, saya berniat kejujuran akan lahir atas kesederhanaan saya, mungkin kerana perasaan ini akan menyembuhkan saya," tambah penyanyi lagu 'Awan Yang Terpilu' itu.

Klik untuk gambar besar

Menurut Ning lagi, dia tidak mahu kehilangan ibu terhebat untuk dirinya. Dia berharap Allah SWT akan memberikan kekuatan pada ibunya melawan sakit asma yang melanda. Ning juga tidak lupa mengucapkan jutaan terima kasih kepada semua yang mendoakan ibunya.

"Bismillahirrahmanirrahim. Ya Allah, ampunilah segala dosa-dosaku, amin, ampunilah segala dosa-dosa ibuku, amin. Sesungguhnya sekiranya aku atau ibuku serta keluargaku ditimpa penyakit, Engkau sahajalah yang lebih mengasihani daripada segala (yang lain) yang mengasihani," kongsi satu doa Ning di entri berikutnya.

Ning turut mengucapkan terima kasih kepada sahabatnya, Kama yang berkongsi doa bersamanya. Kami turut mendoakan kesembuhan ibu Ning.

www.myartis.com / Sumber & foto: Astro Gempak & Instagram Ning Baizura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SEKADAR BERKONGSI KHABAR GEMBIRA..." - ARIL JELAS TINDAKAN KONGSI KEHAMILAN ISTERI YANG BARU 6 MINGGU DISIFATKAN TERLALU AWAL

Penyanyi dan pengacara, Aril Pilus, 38, sebelum ini berkongsikan berita gembira mengenai kehamilan isterinya, Puteri Erma Edlinda Megat Aminuddin yang baru enam minggu.

Namun begitu, Aril berkata, mereka berdepan khabar sedih apabila isterinya perlu menjalani pembedahan membuang rahim ketika melahirkan anak kedua nanti akibat ketumbuhan fibroid.

Perkongsian bekas naib juara Akademi Fantasia Musim Ke-7 (AF7) itu bagaimanapun menerima teguran dimana rata-rata netizen menyifatkan ia masih terlalu awal untuk 'bergembira'.

Jelas Aril, dia memang ada terfikir hendak menunggu sehingga kandungan lebih kuat, namun akhirnya dia berkongsi berita gembira itu selepas berbincang dengan isterinya.

Klik untuk gambar besar

"Saya sekadar berkongsi khabar gembira mengenai kehamilan isteri. Bukan apa, ketika ini industri hiburan tempatan penuh dengan perkara negatif dan penuh kontroversi. Bergaduh, menipu, bercerai dan sebagainya, jadi saya selangi dengan berita gembira ini.

"Sudah lapan tahun saya menanti kehadiran anak kedua. Sejak Jumaat lalu saya berfikir sama hendak memuat naik berita gembira itu atau tidak.

"Selepas berbincang dengan isteri, akhirnya saya ambil keputusan untuk muat naik di media sosial. Memandangkan baru saja enam minggu, semoga doa yang baik-baik juga buat kandungan isteri saya," ujarnya.

Meskipun begitu, Aril meluahkan rasa syukur ruangan komen video yang dimuat naik itu menerima ucapan positif dan kata-kata tahniah daripada peminat.

Untuk makluman, Aril mendirikan rumah tangga dengan Puteri Erma Edlinda pada 20 Disember 2013. Hasil perkahwinan itu mereka dikurniakan seorang anak lelaki, Tun Adriel Mikael yang kini berusia tujuh tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - TASHA SHILLA KINI SUDAH BERHIJRAH?

Sejak kebelakangan ini, Tasha Shilla dilihat memuat naik gambar dirinya memakai pakaian menutup aurat dan bertudung di laman IGnya.

Penampilan Tasha ini telah mendapat pujian ramai. Persoalannya adakah ini hanya imej sementara atau Tasha sudah mengambil keputusan untuk berhijrah sepenuhnya?

Jika benarlah Tasha sudah berhijab, tahniah kami ucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UPDATE: AWEK TERBARU HAFIZ AWAN NANO?

Benarkah gadis ini awek terbaru Hafiz yang popular dengan lagu Awan Nano? Sebab melalui penelitian gambar-gambar yang dirakam, mereka berdua nampak amat rapat dan mesra.

Untuk info, gadis yang digosipkan dengan Hafiz ini bernama Zahira Radzi, bakat baru dalam industri hiburan. Beliau dikatakan pernah muncul dalam rancangan 'Seekers' tetapi sebagai apa kami kurang pasti!.

Klik untuk imej besar...

Jika benarlah gosip ini, maka terubatlah luka di hati Hafiz setelah putus cinta dengan Adira AF8 baru-baru ini. Moga persahabatan mereka akan terus kekal hingga ke jinjang pelamin hendaknya. Amin..!

UPDATE:
Berikut adalah kenyataan Hafiz mengenai gambar gadis yang dikaitkan dengannya itu.

"Gadis dalam gambar tersebut adalah kawan saya dan kami saling mengenali hati budi masing-masing, tetapi belum sampi ke tahap bercinta lagi.

"Saya harap orang tidak membuat sebarang spekulasi lagi berkaitan tentang hal cinta. Lagipun saya agak fobialah nak bercinta.

"Jujur saya katakan, saya tak berani nak bercakap tentang soal cinta apatah lagi mahu dedahkan namanya.

"Nanti orang ingat saya sengaja mahu cari publisiti memandangkan ABPBH2011 (Anugerah Bintang Popular Berita Harian) dah nak dekat. Macam-macam pula pandangan negatif yang bakal saya terima nanti.

"Berkenaan dengan gambar itu, saya tahu ada yang tidak senang dengan saya dan cuba menyebarkannya kepada umum. Bukan apa, saya tidak pernah meletakkan gambar-gambar sebegitu dalam akaun laman sosial milik saya.

Sumber photo: Forumer Cari


AL-FATIHAH - GITARIS BPR, HARUN AMAT KEMBALI KE RAHMATULLAH

Kira-kira pukul 9 pagi Isnin, gitaris kedua kumpulan rock Bumiputra Rockers (BPR), Haron Amat atau nama sebenar Haron Ahmad, 55, telah menghembuskan nafas terakhir akibat kanser darah di Hospital Ampang, Selangor pada Isnin.

Menurut anaknya iaitu Hana Nafisah Haron, arwah tidak mempunyai sejarah penyakit kronik, namun kesihatannya merosot sejak kebelakangan ini sehingga dimasukkan ke Unit Rawatan Rapi (ICU) hospital berkenaan pada 3 Mac lalu.

"Arwah kerap demam sepanjang sebulan ini. Malah, arwah mengalami ruam pada bahagian badan, tetapi hanya diubati dengan menyapu krim kulit. Doktor mengesahkan arwah menghidap penyakit kanser darah dan dimasukkan ke ICU pada 3 Mac lalu.

"Selepas keluar hospital, arwah melakukan proses kimoterapi. Pernah suatu ketika, arwah demam teruk dan keluarga memutuskan untuk membawanya ke hospital," jelasnya.

Klik untuk gambar besar

Dalam pada itu, Hana memaklumkan jenazah arwah bapanya selamat dikebumikan di Masjid Abu Ubaidah, Sri Rampai selepas solat Asar. Allahyarham Haron berasal dari Kulai, Johor meninggalkan seorang balu dan empat cahaya mata.

Untuk makluman, BPR yang ditubuhkan di Johor Bahru pada tahun 1985 oleh gitaris utamanya iaitu Norzaini Mohammad atau Awang. BPR turut dianggotai oleh Johari Mat Rozekhi (Joey), Abdul Rahim Zain (Yem Bai), Ibrahim Musa (Yem C) dan Raja Zainal Abidin Raja Hasnan (Enal).

Haron menyertai BPR pada tahun 1988 selepas Yem C meninggalkan kumpulan itu. BPR popular menerusi lagu 'Dari Sinar Mata', 'Ku Tanggung Cinta Dusta Yang Membara' dan 'Dendam Cinta Seusia Dunia'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS PERTUNANGAN JADI BUALAN: "TAK NAMPAK SALAH PUN" - ELFIRA LOY

Jika sebelum penyanyi Sufian Suhaimi tampil menjelaskan mengenai majlis pertunangannya yang menjadi bualan ramai apabila majlis tersebut dikatakan seperti perkahwinan, kini pelakon Elfira Loy pula bersuara.

Kata Elfira, dia buat tidak peduli dengan kata-kata orang luar yang mengatakan mengenai majlis pertunangannya yang dah selesai dan berjalan dengan lancar.

"Bagi saya, biarlah mereka hendak berkata apa pun mengenai majlis pertunangan kami, tempoh hari. Saya bersyukur kerana kami berdua sudah selamat ditunangkan.

"Mereka yang memperkatakan mengenai majlis terbabit dan dengan mudah menjatuhkan hukum pula sebenarnya terbukti tetap mengambil tahu mengenai perkembangan kami, biarpun kononnya mereka kata tidak peduli.

Klik untuk gambar besar

"Malah, saya juga sedar, tidak kurang pengikut di laman Instagram yang terang-terangan membuat provokasi dengan pertanyaan apakah saya sudah bernikah? Sedangkan sudah jelas ditulis, ia hanyalah majlis pertunangan.

"Namun, apabila kita dikelilingi oleh mereka yang menjadi tulang belakang dan sudi menghulurkan kerjasama, masing-masing diberikan ruang untuk berkarya.

"Saya anggap semua itu sebagai rezeki dan hadiah tajaan cukup bermakna. Ada juga di antara mereka yang julung kali bekerjasama dengan saya.

"Justeru, majlis berkenaan secara tidak langsung menjadi ruang terbaik untuk mereka memperkenalkan perniagaan masing-masing.

"Ia sesuatu yang baik untuk jangka panjang. Saya sendiri tidak nampak sesuatu yang salah pun di situ," ujar Elfira.

Apapun, memang sukar untuk memuaskan hati semua pihak dalam apa jua perkara yang kita lakukan. Yang penting kita sendiri happy dan puas hati.

Diharap Elfira dan Suffian tidak mengambil pusing kritikan daripada netizen. Semoga segala perancangan untuk majlis perkahwinan tidak terjejas selepas ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUTUS CINTA - SARAH JADI PENYAMPAI MOTIVASI, BANTU SENASIB

"Saya sudah lama berdiam diri dengan harapan isu ini tidak perlu diperbesarkan. Bagaimanapun, sejak akhir-akhir ini banyak fitnah yang bertebaran dan mengacau punca rezeki termasuk disampaikan kepada bakal-bakal klien yang mahu bekerjasama dengan saya.

"Jadi, saya mengambil keputusan untuk membuat pendedahan (di Instagram) supaya kebenaran diberitahu kepada semua. Saya mahu reputasi saya dibersihkan semula," demikian jelas pelakon Sarah Hildebrand yang memberitahu sebab dirinya bertindak mengambil keputusan untuk mendedahkan secara terbuka punca perpisahan dengan bekas kekasih, pengacara Nabil Mahir.

Awal tahun ini, Sarah atau nama penuhnya Nur Sarah Marie Hildebrand telah mengesahkan hubungan cintanya dengan Nabil berakhir selepas lima tahun bersama. Sarah pada mulanya banyak mengunci diri, mengambil pendirian enggan mendedahkan punca perpisahan dan hanya mahu meneruskan kehidupan seperti biasa.

Namun pegangan tersebut nyata roboh apabila Sarah baru-baru ini membuat pengakuan berani mati. Menerusi Instagram, dia berkongsi kecamuk hati dan punca perpisahan disebabkan onar di bekas kekasih. Ditanya adakah dirinya akan bertindak memadamkan status berkenaan? Ini kata Sarah:

"Tidak, saya cuma membuat sedikit pembetulan agar tidak kedengaran terlalu lantang. Ada beberapa perkataan yang agak sensitif, jadi saya tukar supaya lebih lembut dibaca, namun tidak mengubah apa yang saya ingin sampaikan secara keseluruhan.

Klik untuk gambar besar

Berhubung perkara tersebut, Sarah telah ditanya sama ada dia mengalami trauma untuk bercinta lagi dan pelakon drama 'Pujaan Hati Kanda' itu jawab: "Pengalaman mendewasakan namun saya akui, kejadian itu membuatkan saya berdepan masalah yakin diri dan sukar mempercayai orang, terutama berkaitan perasaan".

Turut mengakui pernah mengalami masalah depresi kerana bertahan dalam hubungan yang disifatkan sebagai toksik, wanita berusia 29 tahun menetapkan azam baharu. Dia mahu menjadi penyampai motivasi bagi membantu peminat yang mengalami keadaan serupa dan bersedia dengan segala kecaman.

"Ya (depresi), tetapi bukan disebabkan hal cinta sahaja. Namun saya bersyukur kerana masalah itu tidak teruk dan saya berjaya melawannya. Kerana saya menerima banyak mesej yang memberitahu mereka juga berdepan situasi serupa. Kebanyakan berkaitan emosi dan mental. Memandangkan saya ada platform untuk bercakap tentang hal sebegitu, tiada salahnya untuk saling berkongsi demi kebaikan bersama.

"Masalah begini jarang diperkatakan, namun berlaku dalam masyarakat. Saya cuba mengubah persepsi itu mengikut kemampuan saya. Saya okey sahaja kerana menjadi selebriti, kecaman ibaratnya alah bisa tegal biasa. Apa yang penting saya yakin dan percaya mampu melakukannya.

www.myartis.com / Sumber & foto: Kosmo & Instagram Sarah Hindebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESUNTUKAN MASA PUNCA ZAHIRIL ADZIM SOLAT DI PARKIR

Meskipun ada yang sudah tahu, namun rasanya masih ramai yang berteki-teki tentang siapakah gerangan artis yang dirakam gambar 'kandidnya' ketika sedang solat di parkir Pusat Dagangan Dunia Putra (PWTC) baru-baru ini.

Dia adalah pelakon Zahiril Adzim yang ketika itu sedang menunaikan solat Maghrib di kawasan letak kereta berikutan kesuntukan masa. Bagaimanapun, Zahiril menafikan tujuannya solat di situ adalah untuk menunjuk-nunjuk.

"Saya terpaksa menunaikan solat Maghrib di parkir kerana waktu solat sudah suntuk dan saya sudah mengagaknya. Jadi selepas selesai penggambaran saya pulang ke rumah untuk ambil isteri saya dan ketika itu saya sudah siap-siap ambil air sembahyang.

"Selepas sampai sahaja di PWTC saya cari tempat tersorok untuk bersembahyang kerana kalau saya bergegas ke surau sudah tentu penuh, lagi pun saya takut air sembahyang terbatal jika ada yang ingin bergambar ketika dalam perjalanan ke surau," ujarnya dipetik sebagai berkata.

Untuk info, akibat gambar yang dirakamkan oleh peminat itu, Zahiril telah didakwa seolah menunjuk-nunjuk kerana tidak menunaikan solat di surau yang disediakan di PWTC.

Gambar yang dirakam peminat - klik untuk imej besar

"Saya rasa ia tidak elok untuk disebarkan kerana akan menimbulkan fitnah seperti ini, saya pun tidak perasan siapa yang mengambil gambar tersebut. Kalau benar saya mahu menunjuk-nunjuk baik saya sembahyang di red carpet  sahaja.

"Saya sudah cari tempat paling sunyi yang tidak ada orang ramai, namun saya tahu ada pengawal keselamatan berhampiran kerana takut kalau ada apa-apa berlaku ketika sedang solat," jelasnya.

Tak apalah Zahiril, biarlah apa orang nak kata... janji tak tinggal solat. Tak gitu?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BILA JANNA NICK 'TARGET' KAHWIN BILA RAMBUT PANJANG SAMPAI PINGGANG

Pelakon Janna Nick sering tampil dengan imej rambut pendek, namun penampilannya sejak akhir-akhir ini dilihat berbeza apabila dia mula menyimpan rambut sehingga paras bahu sehingga menarik perhatian peminatnya.

Janna atau nama sebenarnya Nurul Jannah Muner menerusi Instastory miliknya berkongsi pertanyaan daripada peminat yang ingin mengetahui kenapa dia menyimpan rambut panjang: "Janna, kenapa pilih untuk rambut panjang kali ini?" tanya individu tersebut.

Pelakon berusia 26 tahun ini telah tampil membalas pertanyaan tersebut dengan mendedahkan dia berhasrat untuk memiliki rambut panjang ketika di majlis perkahwinannya nanti.

Bagaimanapun pelakon drama siri 'Marry Me Senorita' ini ketika dihubungi menafikan perkongsian tersebut merupakan bayangan dia bakal berkahwin tidak lama lagi. Menurut Janna, dia hanya akan berkahwin apabila rambutnya panjang sehingga paras pinggang yang mungkin mengambil masa dalam satu atau dua tahun lagi.

Klik untuk gambar besar

"Macam yang saya tulis di Instagram, saya pilih untuk simpan rambut panjang sebab masa kahwin nanti nak gaya rambut panjang. Tapi bukanlah bermaksud yang saya beri bayangan akan kahwin dalam masa terdekat. Ikutkan sekarang pun rambut saya baru paras bahu. Maknanya lama la lagi (kahwin).

"Saya nak tunggu rambut paras pinggang... Insya-Allah mungkin waktu itu saya akan kahwin. Jadi kena la tunggu rambut saya sampai paras pinggang nanti," kata Janna yang kini menjalinkan hubungan cinta dengan pelakon kelahiran Switzerland iaitu Dini Azan Schatzmann sejak Jun 2019.

Sempena ulang tahun kelahiran Janna yang ke-26 pada 1 Jun lalu, pelakon itu menerima kejutan daripada teman lelakinya yang menghadiahkan sebuah motosikal jenis skuter Vespa.

Dalam pada itu, Janna yang juga seorang penyanyi dan pengacara ini mengakui dia tidak pernah tertekan dengan pertanyaan berkaitan perkahwinan. Malah, penyanyi lagu 'Akan Bercinta' tersebut gembira apabila kerap menerima pertanyaan tersebut kerana beranggapan ramai peminat yang tidak sabar untuk melihat hari bahagianya.

"Sejujurnya, soalan bila nak kahwin itu tak memberi tekanan pun dekat saya. Sebab saya percaya pada perancangan Allah dan kita pun tahu apa perancangan kita sendiri. Sebenarnya saya gembira apabila orang selalu bertanyakan soalan jodoh sebab bagi saya mungkin mereka ini yang teruja nak menantikan hari bahagia saya.

"Lagipun, saya lihat banyak komen yang positif apabila melibatkan soal jodoh, malah ramai juga yang mendoakan yang baik-baik untuk saya," ujar Janna yang merupakan pengacara bagi program Melodi itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN AIZAT TAPI EYE-ZAC... " - ZAHIRAH AJAR NETIZEN SEBUT 'ISAAC RAEES' CARA BETUL

"Saya sentiasa sukakan nama Isaac. Nama itu termasuk dalam senarai lima nama yang saya simpan dalam telefon. Ibu saya pun suka dan apabila saya cadangkan kepada Aiman, dia pun sukakannya.

"Jadi, sejak kandungan saya sudah mencecah empat, lima bulan... kami sudah mula memanggil bayi kami dengan nama Isaac. Raees juga merupakan nama dalam senarai saya.

"Saya suka ejaan yang unik. Saya mahu sesuatu dengan makna islamik tapi pada masa yang sama rare (jarang orang guna). Isaac Raees sempurna untuk kami. Perfect for lil dimples," demikianlah kata pelakon Zahirah MacWilson menerusi Instagram Stories miliknya.

Selepas berkongsi wajah putera sulung iaitu Isaac Raees, Zahirah telah menerima banyak pertanyaan mengenai pemilihan dan cara sebutan nama anaknya yang betul.

Klik untuk gambar besar

Zahirah berkata gabungan Isaac dan Raees merupakan antara lima nama dalam senarai yang disimpan dalam telefon malah ibu serta suaminya iaitu Aiman Hakim Ridza turut menyukai pemilihan itu.

Menurut pelakon berusia 26 tahun ini, pemilihan nama itu juga disebabkan keunikan ejaan dan dia juga mahukan sesuatu dengan makna islamik yang jarang digunakan.

Genap usia dua bulan pada Jumaat lalu, Zahirah dan suaminya yang juga pelakon, Aiman Hakim Ridza akhirnya berkongsikan nama dan wajah permata hati mereka menerusi laman Instagram masing-masing buat tatapan umum.

Serentak dengan itu juga, pasangan ini turut membuka akaun Instagram anak sulung mereka, @Isaacraees dan setakat ini ia telah mengumpul lebih 80,000 pengikut.

Dalam pada itu, pelakon filem 'Bulan & Pria Terhebat' ini juga mengajar cara sebutan Isaac bukanlah dengan menyebut nama Aizat namun ia gabungan 'eye' dan 'Zac' yang berbunyi seperti actor Hollywood, Zac Efron.

Manakala untuk Raees pula, anak kepada pelakon Zainol MacWilson ini memberitahu nama tersebut juga boleh ditulis dengan ejaan berbeza seperti Rais.

"Aiyo! Ia (sebutan) tidak la terlalu sukar. Tiada huruf T.. jadi bukan 'Aizat'. Isaac: 'Eye-Zac'. Macam Zac Efron. Mungkin sebab lidah Melayu jadi 'Zeck'. Rais itu betul... cuma ejaan Raees yang berbeza," jelas Zahirah.

Pada 5 Januari lalu, Zahirah dan Aiman selamat menimang anak sulung mereka yang selamat dilahirkan di Perth, Australia. Pasangan yang kini berada di Perth sejak Oktober tahun lalu mendirikan rumah tangga pada 20 Februari 2020 di sebuah premis acara di Damansara Perdana, Selangor.

www.myartis.com / Sumber & foto: mStar, Instagram Zahirah Macwilson, Aiman Hakim Ridza & Isaac Raees

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUJUNG TAHUN INI - NELYDIA & KELUARGA TUNAI UMRAH

Pelakon, Nelydia Senrose, 24, memberitahu bakal menunaikan ibadah umrah bersama keluarga dan sebagai persediaan sengaja, dia mengosongkan jadual lakonan menjelang Disember depan.

Katanya, pemergian ke Tanah Suci Makkah dan Madinah sudah dibincangkan bersama keluarga sejak awal tahun lagi, manakala komitmennya bersama drama 100 episod, 'Cinta Tiada Ganti', juga sudah diselesaikan waktu itu.

"Insya-Allah saya bakal mengerjakan umrah bersama 11 lagi anggota keluarga pada akhir tahun ini. Kami akan berada di sana selama kira-kira dua minggu dan dijangka pulang pada awal 2019.

"Sebenarnya, niat untuk menunaikan ibadat berkenaan bersama keluarga, termasuk kakak saya, Uqasha, seakan-akan dipermudahkan Tuhan. Urusan dan persiapan ke Tanah Suci juga berjalan sangat lancar.

Klik untuki gambar besar

"Setakat ini, saya sudah melunaskan kerja penggambaran Cinta Tiada Ganti yang juga drama rantaian terpanjang pernah saya jayakan," katanya.

Mengenai drama yang dibintangi bersama Aedy Ashraf, Ben Amir dan Atikah Suhaime itu, katanya, dia menerima tawaran menjayakan naskhah yang memerlukan komitmen cukup panjang itu kerana mahu mencabar kemampuan diri.

Kongsi pemilik nama sebenar Nik Zaris Nelydia Nik Sen itu lagi, walau pada awalnya dia agak berbelah bahagi untuk berlakon dalam projek terbabit, namun akhirnya dia nekad menggalas watak Arabella.

"Sebelum ini, komitmen paling lama pernah saya berikan kepada sesebuah produksi adalah untuk drama 60 episod. Kali ini, saya terpaksa menolak pelawaan produksi lain bagi memberi sepenuh perhatian terhadap 'Cinta Tiada Ganti'.

"Sehingga September lalu, memang tumpuan saya hanya pada kerja penggambaran drama ini, yang ada kalanya dilakukan di luar kawasan. Mujur produser lain faham kenapa saya terpaksa menolak undangan mereka.

"Tahun lalu, saya sempat membintangi filem dan beberapa drama, namun tidak mengapa kerana komitmen terhadap satu-satunya projek tahun ini memberi 1,001 pengalaman manis," ulasnya lagi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ: "MASIH MEMELIHARA AIB WALAUPUN DIRI DILONDEH DENGAN FITNAH..."

Umum mengetahui mengenai pelakon Sharnaaz Ahmad yang kini sedang menghadapi isu rumah tangga bersama isterinya, Noor Nabila Mohd Noor beberapa bulan lalu. Lalu pelbagai spekulasi dibuat netizen berkenaan hal terbabit.

Bagaimanapun, keduanya dilihat cukup tenang dalam menghadapi situasi yang berlaku ketika ini. Terbaru, Sharnaaz ada menulis satu twit meluahkan perasaan kecewa di laman media sosial Twitter miliknya. Di samping itu, suami kepada kakak pelakon, pengacara dan usahawan Noor Neelofa itu memberi gambaran bahawa dirinya seakan-akan telah difitnah.

"Masih memelihara aib walaupun diri dilondeh bogel dgn fitnah.. sempena hari Jumaat yg mulia.. bukak lah pintu kebangkitan dan bukak lah benak otak dan hati yg direndam dgn kebencian oleh syaitan syaitan bertopengkan atas dasar agama," tulis Sharnaaz.

Dalam pada itu, peminat turut memberi semangat kepada pelakon berusia 34 tahun itu untuk terus tabah dan cekal mengharungi ujian hidup. Pun begitu, tidak dapat dipastikan status berkenaan dituju kepada mana-mana pihak. Apa pun, semoga semua urusan Sharnaaz dipermudahkan dan dapat diselesaikan dengan cara baik.

Klik untuk gambar besar

www.myartis.com / Sumber & foto: Media Hiburan & / Twitter Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEASER '1.11.2019' - HAFIZ HAMIDUN BUAT PEMINAT TERTANYA-TANYA

Baru-baru ini menerusi laman Instagram, penyanyi, komposer dan penerbit Hafiz Hamidun telah memuatnaik satu 'teaser' dengan tulisan 1.11.2019 dengan kapsyen "3 months from now". Teaser itu sudah pasti mengundang perhatian peminatnya malah ramai tertanya-tanya apa akan berlaku pada tarikh itu?

Kalau sudah namanya netizen tentunya akan ada spekulasi yang macam-macam dan kadang-kalanya tak masuk akal. Alang-alang Hafiz kini kononnya sedang bercinta dengan seorang Instafamous dari Indonesia, ramai menjangkakan dia akan berumah tangga atau bertunang pada tarikh tersebut.

Namun, ramai juga yang menyangkal tanggapan itu dan menjelaskan bahawa Hafiz akan muncul dengan single baharu atau album pada tarikh berkenaan. Kami sendiri pun tak pasti apa sebenarnya maksud di sebalik tarikh itu.

Kalau benarlah Hafiz akan naik pelamin sekali lagi, tahniah kami ucapkan dan mendoakan semoga perkahwinan kali ini bahagia. Namun, jika ada kaitan dengan kerja, moga segala urusan lancar dan mudah-mudahan karya itu sedap didengar seperti mana sentuhannya sebelum ini.

Klik untuk gambar besar

www.myartis.com / Sumber & foto: Harian Metro & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA KAHWIN HARI INI - ROSYAM NOR TAK CAMPUR HAL JODOH

"Eh! Itu anak saya yang nak kahwin bukan saya. Saya percaya dengan jodoh. Kalau dia memilih individu tersebut jadi baik buruk haruslah ditanggung dan diterima. Saya menguruskan dia sehinggalah dewasa dan kini bakal memikul tanggungjawab sebagai seorang isteri. Alhamdulillah ada pihak yang inginkan anak saya, kalau tak ada lagi saya pening.

"Anak saya, Nur Anis akan berkahwin hari ini di Kuala Lumpur. Insya-Allah majlis resepsi akan diadakan pada hari Sabtu diikuti dengan majlis di sebelah pihak lelaki pada minggu hadapan Ini majlis perkahwinan anak saya yang kedua.

"Untuk kali ini majlis hanya dibuat secara sederhana memandangkan ekonomi sekarang tidak bagus," demikian kata penerbit dan pelakon Datuk Rosyam Nor yang mendedahkan bakal menerima seorang lagi menantu lelaki hari ini.

Menurut Rosyam, anak keduanya, Nur Anis, 26, akan dinikahkan dengan pilihan hatinya yang berumur 29 tahun di Kuala Lumpur. Tambah Rosyam atau nama sebenarnya Mohamed Noor Shamsuddin menyatakan dia tidak mencampuri urusan pemilihan pasangan hidup anaknya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT DIPLOMA - FARA HEZEL BERHASRAT SAMBUNG IJAZAH, BUKA KAFE

"Teruja bercampur gembira kerana akhirnya dapat sampai ke tahap ini. Kepenatan dan pergelutan yang dilalui memberi 1,001 hikmah tersendiri. Ia juga hadiah paling berharga untuk ibu dan ayah saya.

"Berkat doa mereka juga, saya berjaya melepasi fasa ini," kata penyanyi, Fara Hezel yang telah menamatkan pengajian Diploma Pemasaran di Politeknik Sultan Azlan Shah, Behrang, Perak, selepas empat tahun bekerja keras.

Kata kakak kepada bintang remaja, Aiman Tino itu, kejayaan melunaskan pengajian dianggap hadiah paling manis buat dirinya.

Menurut Fara lagi, selepas ini dia berhasrat melanjutkan pengajian di ASWARA pula bagi peringkat ijazah.

"Insya-Allah saya ingin teroka bidang muzik klasikal pula selepas ini," tutur penyanyi lagu 'Setiaku Pasti' itu.

Klik untuk gambar besar

Dalam pada itu peserta Big Stage ini juga berhasrat mencuba nasib dalam bidang pengacaraan selain terus menyanyi.

"Sekali pun gagal menyerlah dalam pertandingan itu, ia bukan titik noktah untuk kerjaya seni. Saya akan terus berjuang, termasuk cuba mengintai ruang menjadi pengacara," ujarnya yang kini baru muncul dengan single ketiganya, 'Ku Pasrah'.

Selain itu, Fara juga merancang membuka sebuah kafe selepas berjaya menamatkan pengajian dan berkata idea untuk membuka kafe tercetus ketika dia melanjutkan pelajaran dalam jurusan terbabit.

"Sepanjang empat tahun mengikuti Diploma Pemasaran ini saya banyak belajar selok-belok dunia perniagaan dan cara memasarkan sesuatu produk. Saya kini dalam perancangan membuka kafe sebagai salah satu sumber pendapatan," jelasnya.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEKSI BERSIFAT SUBJEKTIF SEBENARNYA... DARI DULU SAYA SEKSI, NAMUN PENDAPAT NETIZEN BERBEZA" - EYKA FARHANA

Nama pelakon Eyka Farhana sejak kebelakangan ini sering kali menjadi bualan apabila tampil seksi sehingga menimbulkan rasa kurang senang netizen.

Ujar Eyka, dia lebih selesa berdiam diri daripada membalas kritikan netizen berkenaan isu pemakaiannya yang dikatakan terdedah.

"Bila sebut tentang seksi, perkara ini bersifat subjektif sebenarnya. Sebab dari dulu lagi orang sudah tahu saya begitu (seksi).  Saya memang pakai seluar pendek. Malah ada juga artis lain yang lebih seksi, namun pendapat netizen berbeza pula terhadapnya," tuturnya.

Menurut Eyka lagi, ramai yang terkejut dengan penampilannya mungkin sudah terbiasa melihat dirinya di kaca televisyen dengan pakaian sopan dan tertutup.

Klik untuk gambar besar

Dalam pada itu, Eyka berkata jika penampilannya itu keterlaluan sehingga membuatkan netizen kurang senang, dia tidak akan memakai pakaian yang terlalu seksi lagi.

"Mungkin sebab kebanyakan pakaian saya ketika berlakon sopan dan tertutup. Jadi bila sesekali saya pakai pakaian terdedah seperti skirt misalnya, penampilan saya menjadi isu bagi netizen.

"Jadi netizen sebenarnya sudah terbiasa tengok saya sopan dalam drama, tapi bila di luar begitu (seksi). Tapi kalau betul pakaian yang saya pakai itu dikatakan sangat keterlaluan, saya tidak akan pakai lagi selepas itu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JATUH BANGUN BERSAMA - REMY ISHAK AKUI PERNAH BERKENALAN DENGAN ORANG LAIN

Bakal menamatkan zaman bujang pada hari esok (Sabtu - 21 Ogos 2021),  pelakon Remy Ishak menerusi sesi temu bual bersama media secara dalam talian, hari ini memberitahu bakal isterinya, Ezza Yusof atau nama sebenarnya, Roszaliza Yusof, 38, adalah seorang wanita yang sangat memahami dirinya sebagai seorang lelaki dan juga artis popular.

Ujar Remy, keperibadian Ezza telah membuatkan dia tidak ragu-ragu lagi memilih wanita itu sebagai isteri. Akui pelakon filem 'Pulang' ini lagi, tempoh perkenalan dia dan Ezza bukanlah dalam tempoh yang singkat dan mendedahkan bahawa sudah lapan tahun mengenali antara satu sama lain.

Remy atau nama sebenarnya Mohammad Zalimei Ishak, 39, berkata, tempoh lapan tahun perhubungan dengan Ezza yang juga ahli perniagaan itu dianggap satu proses pembelajaran buat mereka sebelum memutuskan untuk berkahwin.

"Ezza sentiasa ada bersama pada saat jatuh, bangun saya. Walaupun selepas kami putus tunang, kami terus berhubung dan dia selalu ada. 'She's the one. Saya selalu bercakap pada diri, saya perlukan seseorang yang faham dan kenal saya bukan saja sebagai Remy Ishak tapi juga Mohammad Zalimei.

Klik untuk gambar besar

"Agak bahaya kalau pilih pasangan yang kenal saya sebagai Remy saja. Saya nak pasangan yang kenal luar dalam. Pahit manis hubungan selalu berlaku. Diakui sepanjang lapan tahun perkenalan dan perhubungan kami macam-macam berlaku. Pada tiga tahun pertama susah nak kenal saya ditambah dengan sifat cemburunya. Tapi, jatuh, bangun, sakit saya, dia ada di situ.

"Ketika putus tunang, saya ada juga berkenalan dengan orang lain dan kenal hati budi. Tapi dalam proses itu hubungan tak dapat teruskan. Jadi, ketika tempoh putus tunang itu juga kami putuskan untuk terus berhubung. Dia selalu ada di situ. Dia orang yang faham saya," katanya.

Berkongsi lanjut mengenai perhubungan itu, Remy berkata, sikap terlalu memilih itu perlu ada dalam diri dan ia dibuktikan dengan pilihannya yang bakal mengahwini Ezza.

"Saya berjumpa ramai orang. Menjadi figura awam mudah untuk kenal ramai orang. Bukan saya terlalu memilih, tapi saya fikir ia bukan kerja saja tapi juga untuk masa depan. Jadi, terlalu memilih itu perlu. Bukan dari segi status atau kerjaya dan sebagainya, pada saya peribadi.

"Kalau ada orang pernah cakap perkara tidak baik mengenai saya sebelum bersama Ezza, saya faham semua orang melalui proses pembelajaran dalam hidup. Malah, masa kenal Ezza pun ada juga berita tak baik mengenai dia. Kami sama-sama lalui proses pembelajaran itu," jelasnya.

Tambah Remy, dia menghormati Ezza kerana selalu ingin berubah menjadi lebih baik. Perkara itu juga membuatkan Remy kagum dengan Ezza kerana Remy juga perlukan sokongan untuk menjadi lebih baik.

"Dia bukan saja sokong saya dalam dunia glamour ini, tapi peribadi juga. Saya berasa terusik di situ. Dia bukan kenal saya sebagai Remy Ishak, tapi dia pandang saya macam orang biasa. Dia selalu cakap kenapa nak layan saya macam VIP. Baginya manusia tetap sama. Itu yang buatkan saya masih berpijak di bumi nyata dan saya perlukan itu," katanya.

Remy yang juga pelakon drama 'Lelaki Kiriman Tuhan' bakal melangsungkan pernikahan dengan Ezza yang berasal dari Mentakab, Pahang, pagi esok di sebuah masjid di Kuala Lumpur. Majlis pernikahan pasangan itu juga berlangsung mengikut prosedur operasi standard (SOP) ditetapkan.

Malam semalam, Remy mengumumkan bakal bernikah dengan gadis pilihan hati. Untuk makluman, Remy dan Ezza pernah mengikat tali pertunangan pada 2017, namun, putus dua tahun kemudian. Bagaimanapun, ikatan kasih mereka dikatakan bercantum semula, tahun ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AERIL ZAFREL DIJANGKITI COVID-19 KALI KE-2: "DUDUK RUMAH PUN POSITIF?"

"Hmmm positive covid lagi. Tahun ni je dah 2 kali kena. Padahal duduk rumah je. Ada yg mcmni? Duduk rumah pun positif?" demikianlah kata pelakon Aeril Zafrel yang memaklumkan dia sekali lagi positif Covid-19.

Aeril menerusi satu perkongsian di laman Instagram miliknya yang turut memberitahu, tahun ini sahaja sudah dua kali dijangkiti virus tersebut.

Dalam entri tersebut juga, Aeril turut meluahkan rasa hairan bagaimana dia dijangkiti wabak berkenaan meskipun hanya duduk di rumah. Aeril turut bertanyakan kepada pengikutnya sama ada jika ada di antara mereka turut berdepan perkara sama.

Klik untuk gambar besar

Perkongsian Aeril itu mendapat pelbagai reaksi daripada netizen yang mendoakan agar pelakon itu kembali sembuh seperti biasa dan berharap keadaan negara kembali pulih seperti biasa.

Terdahulu, suami kepada pelakon Wawa Zainal itu disahkan positif Covid-19 kali pertama pada Januari awal tahun ini selepas menjalani saringan di sebuah klinik swasta di ibu kota.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 FOTO - WAJAH SUMAYYAH TERKINI... MUKA AYAH ATAU MAMA?

"Hi aunties and uncles 👋🏻 I am 2 months old today ❤. One with my baby girl ❤ ikut muka ayah ke mama 🤔
#sumayyahmohdshamsul," tulis isteri kepada pelakon dan pengarah Syamsul Yusof iaitu Puteri Sarah Liyana di laman Instagram miliknya.

Untuk makluman, pasangan ini telah mendirikan rumah tangga pada Mac 2014 dan dikurniakan sepasang cahaya mata, Syaikhul Islam, 2 tahun (19 April 2017) dan Sumayyah yang kini berusia 2 bulan (16 Mac 2019).

Klik untuk gambar besar

www.myartis.com / Sumber & foto: Instagram Puteri Sarah Liyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UYAINA IMPI NAK KAHWIN ATAS KAPAL, TAPI SEKARANG MAHU SIMPLE SAHAJA

Setiap pasangan pasti memasang impian mempunyai perkahwinan idaman, begitu jugalah dengan pengacara dan pelakon Uyaina Arshad yang mengidam berkahwin di atas kapal.

Ditanya mengenai perancangan majlis perkahwinannya, Uyaina berkata jika dulu dia mahu adakan majlis di atas kapal, namun kini cukup sekadar majlis ringkas sahaja.

"Kalau dulu orang tanya apa wedding idaman, saya kata mahu kahwin atas kapal... benda-benda yang extravagant tapi bila dah semakin matang ni rasa nak simple sahaja, intimate.

"Saya tak mahu terlalu bermajlis… cukup yang ringkas sahaja, lagi pula sekarang dalam pandemik kena mengambil kira beberapa faktor dan sebagainya.

"Risau juga dalam keadaan sekarang ni kes Covid-19 masih tinggi, kita tak tahu lagi macam mana... apa-apa berita baik nanti pasti saya akan kongsikan," katanya.

Klik untuk gambar besar

Sementara itu, tambah Uyaina, tarikh muktamad untuk melangsungkan perkahwinan masih belum ditetapkan lagi, namun sudah melakukan beberapa persiapan menjelang hari bahagianya itu.

"Saya happy bila tengok ramai kawan dah dirikan rumah tangga mungkin sebab dah tangguh kerana lockdown dan PKP... begitu juga kami sedang menuju ke arah menghalalkan hubungan.

"Persiapan itu ada, lagi-lagi pula ia melibatkan keluarga dan mereka tahu kita sedang berkawan tapi tarikh spesifik masih lagi pilih-pilih sebab kami nak tengok situasi semasa dulu.

"InsyaAllah nanti dah tentu tarikh dan ada perancangan barulah kita akan beritahu sebab sekarang ini kita perlu mengambil kira beberapa faktor," jelasnya kepada mStar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA ALYAHYA DITEGUR PAKAI DRESS TERLALU SINGKAT

Pasangan selebriti Awal Ashaari dan Scha Alyahya baru-baru ini telah bercuti ke Singapura bersama dua anak mereka, Lara Alana serta Lyla Amina. Keluarga kecil mereka ini sempat meluangkan masa di Universal Studio Singapore.

Sekitar percutian itu telah dikongsikan pasangan ini menerusi laman Instagram masing-masing. Bagaimanapun, ada yang kurang senang dengan pakaian isteri Awal yang mengenakan dress berwarna merah jambu.

Diruangan komen, ada segelintir netizen menegur pakaian Scha dilihat terlalu pendek. Tidak kurang juga, ada yang memerli dengan mengatakan dress yang dipakai Lara lebih labuh dari gaun ibunya.

Tidak kurang juga, ada yang mempersoalkan mengapa Awal membiarkan sahaja isterinya berpakaian sebegitu. Biarpun ada komen negatif, namun ramai yang suka melihat keluarga itu serta telatah anak pasangan tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI TRISTAN, ANAK SERINA REDZUAN

Aksi Tristan Tareef, anak kepada Serina Redzuan dan Gavin Edward O’luanaigh atau nama Islamnya Salahudin Ghafar. Nampaknya sudah semakin besar cucu Chef wan ni dan pandai bergaya seolah-olah seorang selebriti seperti datuk dan ibunya.

"Amboi posing nampak!" Ujar Chef Wan memberi komen mengenai aksi Tristan yang amat disayanginya itu.

Untuk info, selepas Tristan, Serina bakal melahirkan anak kedua iaitu seorang bayi perempuan pada bulan Januari 2012. "Dapat kueh apom la pulak..." ujar Chef wan baru-baru ini.

Klik untuk imej besar...


12 GAMBAR - SHUKRI YAHAYA SAMBUT BIRTHDAY BERSAMA PEMINATNYA

Semalam Shukri Yahaya telah menyambut hari lahir yang ke-27 bersama peminat-peminatnya yang diadakan di Ruang Shah Alam.

Difahamkan, majlis tersebut diuruskan oleh kelab peminatnya Shukrivals.

Enjoyzzz...!

Klik gambar untuk size besar

Foto kredit: IG Shukrivals

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AIMAN & ZAHIRAH BAKAL BERGELAR IBU BAPA - KANDUNGAN KINI 6 BULAN

Alhamdulillah... tahniah diucapkan kepada pasangan Aiman Hakim Ridza dan Zahirah Macwilson apabila mereka bakal menimang cahaya mata pertama tidak lama lagi selepas tujuh bulan mendirikan rumah tangga. Pasangan ini berkongsi berita gembira tersebut menerusi laman Instagram milik masing-masing.

Menerusi entri itu, Aiman dan Zahirah berkongsikan gambar imbasan kehamilan. Aiman berkata dia tidak sabar menantikan kehadiran zuriat mereka itu. Bagaimanapun, Aiman tidak mendedahkan jantina anak yang bakal lahir kelak kepada umum. Zahirah pula mendedahkan kandungannya kini berusia enam bulan.

Melihat pada ruangan komen pula, rata-rata netizen meluahkan rasa teruja dengan berita gembira itu serta mendoakan agar proses kehamilan dan bersalin kelak dipermudahkan.

Klik untuk gambar besar

"So excited to meet this little person who is half me and half the one I Love. Alhamdullilah 👶🏼 @zahirahmacwilson," tulis Aiman. - "6 months of growing our little love. Mommy & Daddy can’t wait to meet you ❤ @aimanhakimridza," kata Zahirah pula.

Sementara itu, ibu kepada Zahirah, Maslinda Yusof, 46, turut berkongsi rasa teruja apabila bakal timang cucu sulung tidak lama lagi: "Our 1st grandchild ❤ Oma & Atok can’t wait to meet you little one #syukuralhamdullilah🤲 @zahirahmacwilson @aimanhakimridza," ujarnya.

Untuk makluman, Zahirah dan Aiman sah bergelar suami isteri dengan sekali lafaz pada 20 Februari lalu. Sementara Maslinda sebelum ini pernah berkahwin dengan bapa Zahirah, Zainol Macwilson dan akhirnya bercerai pada 9 November 2015. Zahirah merupakan anak sulung daripada empat beradik.

www.myartis.com / Sumber & foto: Rotikaya, Media Hiburan, Instagram Aiman Hakim Ridza, Zahirah Macwilson & Maslinda Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NEELOFA 'PERLI': "MUNGKIN TOM HANKS KOT" - SHARNAAZ

"Saya tak tahu dan tak penting. Saya tak tahu, mungkin Tom Hanks kot," demikian kata pelakon Sharnaaz Ahmad, 34, yang mengakui tidak tahu-menahu mengenai ‘tweet’ ditulis adik iparnya yang juga pelakon dan pengacara popular, Neelofa ditujukan kepadanya.

Melalui 'tweet' Neelofa kelmarin pada jam 1.03 tengah hari dari Manhattan, New York itu, dia menulis, "I just watched the best 'drama' ever (Saya baru sahaja menonton 'drama' terbaik). Guess who's the actor? (Teka siapa pelakonnya?). You killed it! (Anda memang hebat)".

Sharnaaz yang dihubungi menerusi aplikasi WhatsApp berkata, dia tidak tahu mengenainya. Ditanya juga apakah dia 'individu' dimaksudkan 'tweet' itu, Sharnaaz tetap dengan jawapan tidak tahu. Sementara itu, menerusi Instagram (IG) stories, Sharnaaz menulis "Allah mengetahui dan itu cukup buat saya".

Klik untuk gambar besar

Selain itu, Sharnaaz turut menulis di IG stories akaunnya, "Terima kasih atas doa semua. Saya doa Allah rahmati setiap insan mendoakan saya dan keluarga. Terima kasih". Kelmarin, pelakon drama 'Hati Bukan Kristal' di TV3 itu dilaporkan menolak permohonan cerai yang difailkan isterinya, Noor Nabila Mohd Noor, 34, pada 27 Ogos lalu di Mahkamah Rendah Syariah Kuala Lumpur.

Sharnaaz yang enggan mengulas sebab menolak penceraian itu memberitahu dia mahu mengikut prosedur mahkamah yang ditetapkan.
Untuk rekod, Sharnaaz dan Noor Nabila mendirikan rumah tangga pada 31 Mac 2017 dan dikurniakan seorang anak, Jebat Jayden berusia setahun.

Katanya, pihaknya akan mengikuti arahan mahkamah dengan melantik wakil Jawatankuasa Pendamai (JKP) dalam kes penceraian itu dan akan ke Jabatan Agama Islam Wilayah Persekutuan (JAWI) jam 12.30 tengah hari pada 30 Oktober depan.

www.myartis.com / Sumber & foto: Harian Metro & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JIKA HERO TAK SEMENGGAH - NAZIM OTHMAN ENGGAN TERIMA WATAK KEDUA

"Second? What second? Kenapa bukan saya yang pertama? Saya boleh mainkan watak kedua sampingan kalau bakat pertama itu lebih baik daripada apa yang saya boleh bawakan. Saya takkan bawa watak kedua untuk seseorang yang hanya popular tapi bakat dan disiplin entah ke mana," kata pelakon Nazim Othman yang meluahkan rasa kesal dan mempersoalkan tawaran memegang watak kedua berbanding menjadi pelakon utama.

Nazim, 35, berkata, dia hanya menerima tawaran sebegitu jika watak utama diberikan kepada pelakon yang lebih bagus dan layak daripada dirinya. Lebih parah, kata Nazim, watak utamaitu dipilih berdasarkan populariti semata-mata.

Tambah Nazim, dia berasa kecewa apabila bakat selebriti itu diukur melalui jumlah pengikut di media sosial. Dia berkata, pengikut atau populariti yang bersifat sementara berbanding bakat sebenar yang ada pada seseorang pelakon.

Klik untuk gambar besar

"Sekarang ini, kebanyakan yang pertama itu dipilih berdasarkan jumlah pengikut mereka di platform media sosial. Kalau macam ni lah bakat tu diukur, kita ni hanya takdir. Tak semestinya seseorang yang ramai followers tu betul-betul berbakat," tulisnya.

Dalam pada itu, pelakon 'Terima Aku Seadanya' ini turut berbalas komen pengikutnya di laman sosial bahawa dia sentiasa bertolak ansur dengan bayaran namun akan mempertimbangkan tawaran watak kedua.

"Saya tak kisah play second, watak sikit pun saya buat kalau kuat karakternya. Bayaran pun banyak kali saya compromise tapi tengok keadaanlah. Yang first lead kena semenggah sikit for me to accept playing second or third. Itu saja," komennya.

www.myartis.com / Sumber & foto: mStar & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 FOTO: JAWI NAFI BERI LAYANAN ISTIMEWA - LAGI SEKITAR PERNIKAHAN FATTZURA

Semua mengetahui bahawa pasangan selebriti, Fattah Amin, 27, dan Nur Fazura, 34, selamat diijabkabulkan pada 27 November lalu dalam sebuah majlis nikah yang diadakan secara tertutup di hotel Ritz Carlton, Kuala Lumpur.

Selain ada yang bergembira dengan berita pernikahan mereka, ada juga yang mempersoalkan keistimewaan yang diberikan oleh pihak Jabatan Agama Islam Wilayah (JAWI) kepada pasangan terbabit.

Ini kerana pasangan pelakon dan penyanyi itu mengakui masih belum menghadiri kursus perkahwinan selepas beberapa hari mereka dinikahkan.

Bagaimanapun, JAWI menyangkal dakwaan berkenaan dan menjelaskan pihaknya ada menerima dokumen lengkap pernikahan pasangan itu.

Klik untuk gambar besar

Menurut jurucakap pejabat agama itu, Fattah dan Fazura tersebut melalui prosedur perkahwinan sama seperti pasangan berkahwin lain iaitu melalui secara talian.

Tambahnya, pihak mereka tidak memberi sebarang layanan istimewa atau jalan mudah kepada pasangan yang bergandingan dalam drama 'Hero Seorang Cindarella' itu.

"Ya, mereka bernikah malam tadi (Isnin) dan dinikahkan oleh jurunikah daripada pihak Jawi. Kami menerima permohonan dan dokumen yang lengkap daripada pasangan tersebut.

"Fattah juga menghadiri kursus kahwin dan membuat permohonan itu melalui Sistem Pengurusan Perkahwinan Islam Malaysia (SPIMM) secara dalam talian

"Kami tidak memberi sebarang keistimewaan kepada mereka dan mereka melalui semua proses itu seperti orang lain," ujarnya yang enggan mendedahkan nama jurunikah terlibat," jelasnya.

Sementara itu, pasangan pengantin baru yang menjadi bualan ramai itu akhirnya berkongsi tiga video yang memaparkan detik indah sekitar majlis pernikahan mereka.

Dalam tiga video yang dimuatnaik di laman Instagram masing-masing, Fattah dan Fazura kelihatan cantik sepadan dalam rona putih dalam majlis pernikahan itu.

Rata-rata para peminat menyambut baik pernikahan Fattah dan Fazura selain mendoakan pasangan ini untuk kekal selamanya, malah ada juga yang tidak sabar mahu lihat cahaya mata mereka kelak.

www.myartis.com / Sumber: mStar, Fattah Amin IG & Nur Fazura IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAZIDUL AKMAL SIDEK KOMA SEMENTARA AKIBAT ANGIN AKMAR

Wartawan yang pernah popular melalui rancangan 999 terbitan TV3, Mazidul Akmal Sidek dilaporkan koma sementara baru-baru ini.  Beliau yang dahulunya terkenal dengan keberaniannya membongkar pelbagai kisah jenayah dan isu-isu semasa telah dihantar ke Hospital Pantai Medical Centre.

Beliau dilaporkan sudahpun menjalani pembedahan dan sebelum itu sudah dapat bernafas sendiri tanpa bantuan mesin.

Harapan dan doa kita, semoga Allah SWT melindungi beliau dan menyembuhkan penyakit yang dihidapinya itu. Amin.

Komen penganalisis Jenayah Kamal Affendi

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"SAYA MENYESAL TAK SERTAI GEGAR VAGANZA SEJAK MUSIM PERTAMA" - AMIR UKAYS

"Jujur saya katakan, ketika menonton GV pada tahun lepas terdetik penyesalan dalam hati ini. Sebab itu bila Astro hubungi hubungi saya dan memberitahu hasrat 'melamar' untuk GV 2 saya terus terima," demikian kata penyanyi utama kumpulan Ukays, Amir yang megakui menyesal tidak menyertai program realiti nyanyian Gegar Vaganza (GV) sejak musim pertama.

Amir atau nama sebenarnya Mohd. Azmir Muhammad Yusof, berkata  dia menerima tawaran daripada GV pada musim lalu, namun terpaksa menolak kerana jadual kerja yang padat.

Klik gambar untuk size besar

"Saya tidak fikir lama untuk kata 'ya' kerana bagi saya program ini merupakan platform yang baik untuk kami kembali diingati dalam industri hiburan tanah air.

"Lagipun memang saya dah tanam niat, kalau Astro 'offer' saya sertai Gegar Vaganza saya mesti jadi peserta," ujar Amir dipetik sebagai berkata.

Tambah penyanyi 'Di Sana Menanti, Di Sini Menunggu' itu lagi, dia juga sudah bersedia untuk menerima kritikan daripada juri profesional.

"Walaupun dah lama menyanyi, bila orang kritik kita kena terbuka. Setuju atau tidak dengan kritikan juri terima sajalah tak perlu membantah atau melawan tunjuk 'terror'," jelasnya.

Kepada para penonton yang mahu mengimbau kembali kenangan Amir bersama Ukays, jangan lupa untuk menyaksikan siaran langsung GV 2 pada Ahad, 18 Oktober secara ekslusif di Astro Ria (saluran 104) dan siaran serentak di Ria HD (saluran 123).

Konsert mingguan GV 2 disiarkan secara langsung dari Dewan Auditorium, Majlis Bandaraya Shah Alam selama 8 minggu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES COVID-19 MELONJAK - WAN MAIMUNAH TOLAK TAWARAN BERLAKON & MAJLIS BERBUKA PUASA

Bintang air mata, Wan Maimunah, 68, mengakui beliau telah menolak tawaran berlakon buat sementara waktu, dek kerana bimbang melihat lonjakan angka penularan COVID-19 sejak akhir-akhir ini.

Pelakon veteran yang baru muncul dalam drama 'Tak Sempurna Mencintaimu' di TV3, enggan membahayakan dirinya kerana menyedari warga emas sepertinya berisiko tinggi dijangkiti wabak berkenaan. Wan Maimunah yang membahasakan dirinya 'ibu' ini percaya rezekinya sudah disusun Tuhan.

"Alhamdulillah, ibu ada menerima panggilan untuk membintangi drama slot Samarinda pula. Penggambaran sepatutnya bermula pada 1 hingga 4 Mei lalu, namun, babak ibu ditunda sehingga selepas Aidilfitri.

"Apabila dimaklumkan penundaan tarikh 'shooting', ibu amat lega kerana dalam keadaan sekarang, ibu sangat bimbang untuk keluar. Kita tidak tahu dari siapa wabak itu boleh menular. Mungkin dari persekitaran, jadi ibu rasa lebih selamat duduk di rumah sahaja," katanya.

Wan Maimunah dalam masa sama turut mengaku pada usia sekarang, beliau cukup risau kemungkinan terdedah kepada virus COVID-19.

Klik untuk gambar besar

"Bukan saja penggambaran, undangan berbuka puasa untuk sesetengah majlis juga terpaksa ditolak kerana tidak mahu terdedah kepada risiko.

"Bukan apa, majlis berbuka puasa biasanya dihadiri ramai orang. Kadang-kala ada peminat yang ingin merakamkan foto bersama, bukan ibu sombong tidak mahu bergambar dengan mereka.

"Tetapi apabila bergambar, ada yang minta ibu buka pelitup muka dan penjarakan sosial yang tidak dijaga. Sekiranya ditegur nanti ada peminat berkecil hati dan mengatakan ibu sombong pula. Jadi ibu buat keputusan lebih baik tidak pergi ke majlis yang membabitkan ramai orang," ujarnya.

Wan Maimunah memberitahu, beliau reda tidak dapat meraikan Syawal dengan bebas kerana apa yang penting, rantaian COVID-19 diputuskan. Malah, ibu kepada dua cahaya mata itu pasrah sudah hampir dua tahun tidak dapat pulang ke kampung halaman untuk beraya.

"Ibu tidak risau tiada upaya meraikan Syawal bersama sanak-saudara. Sudah hampir dua tahun tidak berjumpa anak-anak dan cucu-cicit di Melaka. Apa yang paling ibu risaukan adalah angka COVID-19 yang semakin meningkat setiap hari.

"Memang kalau hendak kena, di mana-mana pun boleh kerana soal ajal dan maut, Allah yang tentukan. Tapi selagi boleh dihindari, ibu akan cuba elak," tuturnya lagi.

Wan Maimunah yang berasal dari Johor itu juga enggan terlalu memikirkan berkaitan tawaran lakonan dan komitmen kewangan.

"Ibu bukan tidak fikirkan langsung soal kewangan, tapi jika difikirkan sangat pun boleh buat sakit kepala. Ibu sentiasa percaya rezeki Allah bagi. Jika ada, adalah. Kalau tidak ada pun tidak mengapa kerana ibu takut untuk keluar bekerja.

"Alhamdulillah, setakat ini, ada individu prihatin menghulurkan bantuan. Seperti ibu katakan, Allah sudah tentukan rezeki kita, rezeki tidak pernah salah alamat.

"Ibu pun tidak suka meminta. Ibu tidak kisah orang ingat ibu atau tidak. Orang lain pun ada banyak komitmen lain yang lebih besar, jadi ibu tidak suka mengharapkan orang lain," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 FOTO - HARI LAHIR KE-33, SHERRY HADIAHKAN IBU AYAH PENGHIJRAHAN

"Keputusan yang saya buat ini (berhijab) begitu singkat sebenarnya. Bersempena dengan hari lahir, saya mahu hadiahkan sesuatu yang sangat bermakna buat ibu dan ayah," demikian kata Sherry Ibrahim yang membuat keputusan untuk berhijab pada hari lahirnya yang ke-33 semalam bagi menggembirakan kedua-dua ibu dan bapanya.

Sherry atau nama sebenarnya Syarizad Ibrahim turut menyifatkan keputusannya itu juga adalah di luar jangkaan diri sendiri, pada masa sama penghijrahan terbabit memberikan ketenangan buatnya.

"Sebelum ini saya membayangkan untuk bertudung selepas berkahwin. Tetapi, saya rasa ibu dan ayah juga berhak mendapat rasa bahagia melihat anak mereka bertudung. Saya mahu menggembirakan mereka.

"Saya berasa sayu apabila tidak menyumbang sesuatu kepada mereka. Bayangkan, ibu hampir tidak mengenali saya ketika kami berjumpa dengan imej baharu ini. Saya dapat lihat perasaan gembira pada wajah mereka," ujar Sherry di laman IGnya.

Menurut Sherry, antara sebab lain beliau berhijrah untuk menjadi wanita Muslimah yang baik adalah kerana sebelum ini beliau kerap mendengar beberapa ceramah agama

Sementara itu, mengenai haluan kerjaya pula, Sherry berkata yang dia enggan terlalu memikirkan mengenai perkara itu, namun tetap meneruskan aktiviti seni seperti biasa.

"Saya akan teruskan kerjaya seperti biasa. Cuma watak yang dipilih selepas ini mengikut kesesuaian imej.

"Cuma saya bakal muncul menerusi program Gempak Superstar tidak lama lagi dan saya tidak tahu bagaimana penerimaan pihak produksi memandangkan sesi fotografi untuk tujuan promosi sudah pun dibuat.

"Apapun, sekarang ini saya enggan lagi memikirkan perkara yang sudah berlalu. Dengan imej baharu ini, saya akan ke depan meneruskan kehidupan ke jalan Allah," jelasnya.

Selamat hari lahir kami ucapkan buat Sherry dan tahniah atas penghijrahan. Semoga terus beristiqomah.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAJAK DARI HATI (SNIPPET)  - EIRA DAN AZAD

Dalam kesibukan Eira Syazira dan Azad Jazmin membuat persediaan 'wedding reception' mereka pada 18 November di Kuala Lumpur dan 26 November ini di Pulau Pinang, pasangan pengantin baru ini sempat membuat single terbaru mereka yang cukup menarik.

"Will be releasing as our new single real soon!!!" ujar Eira melalui laman Facebooknya. Khas untuk anda semua, jom kita tonton Snippet single mereka itu... enjoy!!

Tajuk Lagu: Sajak Dari Hati (snippet)
Penyanyi: Azad Jazmin & Eira Syazira
Lagu/Lirik: Manusia Putih


11 GAMBAR - MAJLIS BERTUNANG SARIMAH & CUCU RAJA BAGAIKAN MAJLIS NIKAH

And..... were engaged!!!

Itulah luahan Sarimah Ibrahim, 36, apabila dia selamat bertunang dengan cucunda Yang Dipertuan Besar Negeri Sembilan ke-10, Tunku Nadzimuddin Tunku Mudzaffar atau lebih mesra dipanggil Jamie, 42, kelmarin di sebuah majlis tertutup yang berlangsung di Hotel DoubleTree by Hilton, Kuala Lumpur.

Untuk makluman, majlis pertunangan itu telah dimulakan dengan acara merisik dan bertukar barangan hantaran.

Ibu saudara kepada Tunku Jamie, Datin Raja Massaha Raja Harun telah menyarung cincin pertunangan ke jari Sarimah.

Pihak lelaki turut menyerahkan tiga dulang dan dibalas lima oleh pihak perempuan.

Menurut Sarimah, dia dan tunangnya Jamie sudah sepakat memilih 2 April 2015 sebagai tarikh perkahwinan.

Klik gambar untuk size besar

"Tempoh sembilan bulan kalau diikutkan cukup untuk kami kenal hati budi masing-masing, tapi sebenarnya untuk betul kenal seseorang, sembilan tahun belum tentu cukup kerana manusia ini sentiasa berubah.

"Tapi kami senang dengan sikap masing-masing yang seterusnya membawa kepada majlis pertunangan ini malah kata putus juga disepakati untuk kami melangsungkan pernikahan yang akan diadakan pada 2 April 2015 nanti," ujar Sarimah dipetik sebagai berkata.

Apa yang menarik, majlis pertunangan tersebut turut dihadiri oleh nenek Jamie iaitu Tunku Ampuan Negeri Sembilan, Tuanku Najihah Tuanku Besar Burhanuddin, ibu bapa kedua belah pihak iaitu Tunku Dara Naquiah Alharhum Tuanku Jaafar, Tunku Mudzaffar Tunku Mustapha, Ibrahim Ahmad dan Elizabeth Hanlon dan saudara-mara juga rakan-rakan terdekat pasangan itu.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"TUTUP KOMEN MASUK BERITA, MASIH TAK MAHU AMBIL BERLAKON" - IZARA

Menerusi laman Twitter miliknya semalam, pelakon Izara Aishah telah meluahkan perasaannya bahawa dia masih mempunyai pengaruh yang kuat di media biarpun jarang mengemaskini laman sosial.

Pemilik nama penuh Nik Izara Aishah Nik Izazurin, 25, ini berkata, apa yang dilakukannya kini masih mendapat liputan media dan perhatian masyarakat.

"Tutup ruang komen pun masuk berita merata-rata okay. Jangan main-main dengan saya. Masih tidak mahu ambil saya berlakon kerana saya tidak aktif sosial media?

"Bila saya bercakap sesuatu orang akan dengar, lihat berapa banyak liputan saya dapat untuk apa yang saya lakukan," tulisnya.

Klik untuk gambar besar

Sebelum ini, Izara pernah mendakwa dia tidak diterima berlakon kerana tidak aktif di media sosial. Dia juga terkilan apabila bakatnya sebagai pelakon tidak dianggap sebagai penting.

Dalam pada itu, Izara turut meletak tanda pagar #toMySupportersPlsDontHateMe bermakna apa yang diluahkan itu bukan untuk peminatnya.

Sementara itu, pelakon drama 'Dia' ini menerusi Instastory berkata, dia akan aktif dengan memuatnaik status yang karut di media sosial demi meneruskan minatnya sebagai seorang pelakon.

"I'm gonna annoy you with my karut post. Dont take away my passion stop ruining our industry' (Saya akan menganggu anda dengan posting karut. Jangan ambil minat saya, berhenti merosakkan industri).

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::